
I.  Legi  şi  regulamente: 

1.  Loi  sur  la  rdglemerftation  des  confbts  du  travail  et  son 

expose  des  motifs.  Preţul  3 lei. 

2.  Lege  pentru  reglementarea  conflictelor  colective  de  muncă. 

Preţul  1 leu, 


11.  Lămuriri  despre  legi,  proiecte,  activitatea  ministerului. 

1.  Lege  pentru  reglementarea^  conflictelor  colective 
de  muncă : • : 

I . Rostul  şi  lămurirea  legii ; 

. 2.  Expunerea  de  motive;  ' . ~ , 

:i. : Legea.  - Preţul  2 lei. 

ROSTUI  ŞI  LĂMURIREA  LEGII  PENTRU  REGLEMENTAREA 
CONFLICTELOR  COLECTIVE  DE  MUNCĂ 


Lupta  între  capital  şi  muncă 

Vechea  răfuială  între  capital  şi  muncă  a început  şi 
mai  aprig  îndată  după  sfârşitul  răsboiului.  Grele  nevoi 
de  traiu,  isvorâte  din  sărăcirea  şi  pustiirea  în  care  ocu- 
paţia străină  lăsase  ţara,  ascuţiau  şi  mai  mult  imboldul 
la  luptă,  accentuând  vechea  năzuinţă  a muncitorimii 
după  o mai  dreaptă  orânduială  a muncii  faţă  de  ca- 
pital. 

Începutul  s’a  făcut  dela  câştigul  zilnic,  neîndestu- 
lător pentru  un  traiu  de  o scumpete  nemai  întâlnită 
până  acum. 

Prea  multă  patimă  din  partea  unei  părţi  a muncito- 
rimii, neîncredere  din  partea  unor  patroni,  au  zădăr- 
nicit adeseaori  învoirea  paşnică. 

Muncitorii  lipsiţi  de  organizaţii  temeinice  ocrotite 
de  lege,  cari  să-  vorbească  cu  drept  în  numele  lor,  au 
făcut  prea  des  întrebuinţare  de  arma  cea  mai  bătăioasă 
* în  câmpul  muncii,  de  încetarea  lucrului,  adică  de  grevă. 

Din  arma  la  care  trebuie  să  se  ^alerge  numai  când 
toate  celelalte  căi  au  fost  întrebuinţate,  greva  a ajuns 
o armă  cu  care  s’a  umblat  cu  prea  mare  uşurinţă. 

Ce  foloase  vin  dela  grevă  ? 

La  ce  rezultat  a dus  lanţul  neîntrerupt  de  greve  din 
cei  aproape  doi  ani  din  urmă  ? 

Greva  însemnează  încetare  de  lucru,  prin  urmare 
lipsă  de  câştig  pentru  muncitori.  »Nu  este  o plăcere 
să  faci  grevă «,  spunea  cu  drept  cuvânt  mai  deunăzi 
un  muncitor.  Oprirea  lucrului  însemnează  apoi  înce- 
tarea ori  turburarea  producţiei  în  ţară,  prin  urmare 
sporirea  lipsei  şi  creşterea  scumpetei.  Şi  asupra  cui  se 

resfrâng  mai  degrabă  lipsa  şi  scumpe tea,  dacă  nu  asu- 
pra muncitorului  însuşi,  asupra  lumei  nevoiaşe?  Şi. 
dacă  nu  ar  fi  decât  atât!  Dar  ce  sunt  vinovaţi  bolnavii 
din  spitale,  ori  copiii  din  şcoli,  ori  chiar  fiecare  mun- 
citor în  parte,  muncitor  cu  mintea  sau  cu  braţul,  sa 
ducă  lipsă  de  pâine,  de  apă,  de  lumină,  ori  de  cine  ştie 
ce^alt  lucru  tot  atât  de  necesar  vieţii  şi  sănătăţii,  pe 
care  nu  mai  voiesc  să  i-1  dea  muncitorii  puşi  în  grevă  ? 

Munca  făcută  în  uzină,  în  fabrică,  etc.,  nu  este  nu- 
mai o simplă  afacere  particulară  a muncitorului  singur 
ori  a unei  grupe  de  muncitori  cari  lucrează  acolo.  O 
muncă  răsplătită,  cum  este  aceea  a muncitorului  in- 
dustrial de  orice  fel,  este  un  rost  pe  care  acesta  şi-l  ia 
singur,  rostul  de  a produce  un  lucru  folositor  în  socie- 
tatea în  care  trăieşte  şi  faţă  de  care  rămâne  răspun- 
zător pentru  săvârşirea  lui. 

Mecanicul  dela  tren  are  răspunderea  vieţii  şi  intere- 
selor celor  pe  cari  îi  transportă,  lucrătorul  dela  uzina 
de  apă  are  răspunderea  sănătăţii  oraşului,  lucrătorul 
brutar  are  răspunderea  îndestulării  zilnice  a populaţiei, 
şi  aşa  mai  departe. 

Prin  sporuri  de  salarii  viaţa  se  scumpeşte 

Şi  apoi  la  ce  rezultat  au  dus  turburările  provocate  * 
de  grevă?  La  sporuri  de  salarii?  Dar  sporul  de  salariu 
singur  s’a  dovedit  că  scumpeşte  şi  mai  mult  viaţa.  Căci 
dacă  nu  se  înmulţesc  în  acelaş  timp  printr’o  sporire 
de  producţie  bunurile  necesare  traiului,  salariile  mai 
mari  aduc  cumpărători  cu  mai  multe  parale,  şi  unde 
sunt  cumpărător  j cu  mai  mulţi  bani,  dacă  marfa  este  * 
puţină,  ea  se  scumpeşte  desigur. 

Dar,  în  afară  de  aceasta,  prin  simpla  sporire  de  sa- 
larii nu  s’au  îndestulat  nici  pe  departe  nevoile  cele 
mari  ale  muncitorimii ; iar  pe  de  altă  parte  patronii 
înşişi  recunosc  că  vremea  cere  o altă  orânduire  a 
muncii  alături  de  capital  în  producţie. 

Mei  patronii  să  nu  închidă  fabricile  şi  nici  muncitorii 
să  nu  înceteze  lucrul 

Numai  graba  şi  neîncrederea,  atât  dintr’o  parte  cât 
şi  din  cealaltă,  au  împiedicat  să  se  găsească  dela  în- 


ceput  calea  învoielii  paşnice  şi  rodnice.  In  locul  aces- 
teia, amândouă  taberele,  au  apucat  pe  drumul  duşmă- 
niei, patronii  închizând  fabricile,  lucrătorii  încetând 
lucrul.  Nu  este  vorba  acum  să  se  caute  şi  să  se  găsească 
vinovaţii  pentru  ceeace  a trecut ; ei  stau  desigur  de 
amândouă  părţile,  şi  apoi  poate  vinovate  sunt  şi  vre- 
murile. „ 

Un  lucru  se  vede  lămurit ; că  din  ciocnirea  îndârjită 
a muncitorilor  cu  patronii  nu  a ieşit  nici  un  folos  de 
seamă,  nici  pentru  unii,  nici  pentru  ceilalţi,  ci  s’a  adus 
mai  multă  lipsă  şi  mai  multă  turburare  în  ţară,  tocmai 
in  timpul  în  care,  obosiţi  şi  sărăciţi  de  pustiirea  răs- 
boiului,  aveam  mai  multă  nevoie  de  linişte  şi  de  hăr- 
nicie ca  să  punem  la  loc  pagubele  pe  cari  le-am  suferit 
cu  toţii. 

Prin  ce  mijloc  se  poate  pune  capăt  pierderilor 
pricinuite  de  greve  ? 

Faţă  de  această  stare  de  lucruri  care  nu  aduce  decât 
pustiu  şi  pagubă  s’a  simţit  din  ce  în  ce  mai  mult  do- 
rinţa, şi  din  partea  patronilor  .şi  din  partea  muncito- 
rilor, să  se  puie  capăt  certei  neîncetate  şi  sterpe  şi  să 
se  găsească  un  loc  de  întâlnire  pentru  înţelegere.  Căci 
cum  nu  se  poate  spune  că  patronii  simt  vreo  bucurie 
să  închidă  fabricile,  tot  astfel  nu  este  de  admis  că  mun- 
citorii români,  cu  toate  vânturile  cari  bat  de  peste  gra- 
niţe, ar  găsi  vreo  plăcere  să  ruineze  acele  fabrici  şi  să 
rămâie  fără  rost  pe  drumuri. 

Acest  loc,  nepărtinitor,  nu  putea  să  fie  decât  acela 
al  autorităţii  Statului,  care  nu  este  altceva  decât  păzi- 
rea  intereselor  societăţii  întregi,  cu  păstrarea  celei  mai 
mari  dreptăţi  pentru  toţi  cetăţenii,  fără  deosebire. 

Rolul  Ministerului  Muncii 

Şi  aşa  dintr’o  nevoie  a vremii  a luat  fiinţă  Ministe- 
rul Muncii  şi  Ocrotirilor  Sociale. 

Dovadă  că  este  aşa,  este  că  abia  se  înfiinţase  Minis- 
terul şi  atât  muncitorii  cât  şi  patronii  se  grăbeau  să-i 
ceară  intervenirea  pentru  împăcarea  neînţelegerilor 
dintre  dânşii.  Până  în  August  al  acestui  an,  cu  toate 
că  Ministerul  nu  avusese  nici  măcar  timpul  să- şi  în- 

jghebe  o organizaţie  completă,  totuş  după  cererea  pa- 
tronilor şi  a muncitorilor  împăcase  56  neînţelegeri  spre 
deplina  mulţumire  mai  ales  a lucrătorilor.  De  pildă, 
s’a  rezolvit  prin  arbitraj  greva  şi  lockout-ul  tipografilor, 
greva  minerilor  dela  Petroşani,  valea  Jiului,  greva 
dela  Monitorul  Oficial , etc. 

Se  vede  dar  dela  început  că  rostul  acestui  Minister 
nu  poate  fi  aşa  precum  s’a  spus  şi  se  mai  spune,  s’a 
scris  şi  se  mai  scrie,  un  nou  mijloc  de  apăsare  a clasei 
muncitoreşti,  pus  în  slujba  clasei  capitaliste. 

Din  cele  arătate  mai  sus,  lucruri  pe  cari  le  ştiu  mun- 
citorii şi  cari  se  pot  uşor  controla,  rostul  acestui  Mi- 
nister nu  poate  să  fie  altul  decât  acela  de  a ţine  cum- 
păna dreptăţiitieasupra  intereselor  particulare  ale  unora 
şi  altora,  şi  a priveghea  ca  această  dreptate  să  fie  în  a- 
devăr  dată  fiecăruia  după  cuviinţă. 

Legile  ce  se  vor  tace 

îndrumat  de  această  gândire,  Ministerul  şi-a  luat 
sarcina  să  orânduească  muncii  partea  pe  care  drepta- 
tea vremii  cere  să  o capete  în  străduinţa  pe  care  o de- 
pune alături  de  capital. 

Aceasta  se  va  înfăptui  printr’un  întreg  şir  de  le- 
giuiri cari  vor  da  muncitorimii  şi  drepturilor  ei  fireşti, 
ocrotirea  legii  (precum  reglementarea  dreptului  de 
asociaţie,  reglementarea  contractului  de  muncă  şi  ga- 
rantarea respectării  lui,  munca  femeilor,  copiilor,  şi 
aşa  mai  departe). 

Timpul  foarte  scurt  care  a trecut  dela  înfiinţarea 
Ministerului  Muncii  până  astăzi  nu  a îngăduit  însă  în- 
făptuirea tuturor  legilor  de  ocrotire  a muncii.  Ele  vor 
luâ  fiinţă  fără  întârziere,  începând  din  toamna  anului 

acesta. 

Până  atunci  însă  desele  neînţelegeri  ivite  între  mun- 
citori şi  patroni,  nevoia  pe  care  au  simţit-o  şi  unii  şi 
alţii  ca  Ministerul  să  le  înlesnească  învoiala  prin  au- 
toritatea mijlocirii  lui  nepărtinitoare,  precum  şi  inte- 
resul cel  mare  al  ţării  de  a se  asigura  o muncă  neîn- 
treruptă şi  rodnică,  toate  acestea  au  îndemnat  Minis- 
terul să  vie  cu  o lege  în  care  să  se  prevadă  anumite 
reguli  generale,  după  care,  sub  privegherea  iui,  să  se 

facă  învoirile  de  muncă  între  patroni  şi  muncitori  în 
mod  paşnic  şi  drept. 

Ce  urmăreşte  legea  de  faţă 

Acesta  este  rostui  legii  pentru  reglementarea  conflic- 
telor colective  de  muncă  (adică  a grevelor  şi  lockout- 
urilor). 

S’a  strigat  din  multe  părţi  că  aceasta  ar  fi  o lege  de 
prigonire  faţă  de  muncitori ; unii  au  spus  că-  această 
lege  este  făcută  în  interesul  clasei  capitaliste.  Dar  care 
este  oare  interesul  Statului  să  sprijine  o clasă  in  defa- 
voarea celeilalte  ? Oare  pentru  Stat  viaţa  şi  sănătatea 
lucrătorilor  şi  urmaşilor  lor,  \iitori  lucrători,  nu  este 
tot  aşa  de  preţioasă,  nu  este  chiar  mai  preţioasă  decât 
coşurile  uzinelor  şi  instalaţiunile  fabricilor  ? Cum  se 
poate  afirma  că  legea  a fost  făcută  în  interesul  unei 
clase,  când  în  toată  legea  nu  se  poate  găsi  o singură 
dispoziţie  în  care  şi  patronii  şi  lucrătorii  să  nu  fie  su- 
puşi la  tratament  egal  ? Dacă  pentru  lucrători  se  pune 
o pedeapsă  pentru  neascultarea  legii,  acelaş  lucru  se 
prevede  şi  pentru  patroni. 

Dintr’o  repede  ochire  asupra  celor  mai  principale 
părţi  din  această  lege  se  va  vedea  că  numai  cei  de  rea 
credinţă  pot  găsi  in  ea  un  mijloc  de  prigoană.  Oamenii 
cinstiţi,  cu  sufletul  curat  şi  eu  mintea  limpede,  nu  pot 
sm  găsească  in  ea  decât  un  mijloc  lesnicios  pentru  mun- 
cit .rime  ca  să-şi  capete,  sub  ocrotirea  legii,  dreptatea, 
fără  zguduiri  şi  fără  suferinţi. 

Libertatea  muncii 

In  adevăr,  în  primul  capitol  (art.  1 — 3)  legea  pro- 
clamă şi  apără  libertatea  muncii.  Este  dreptul  firesc  al 
omului  de  a dispune  de  munca  lui  după  cum  îi  este 
voia,  şi  trebuie  ferit  de  aceia  cari  îl  silesc  ori  cearcă 
să-l  silească  cu  ameninţarea  sau  cu  forţa  ca  să  lucreze 
sau  să  nu  lucreze. 

S’a  spus  că  omul  munceşte  atunci  când  e silit  de 
foame ; atunci  de  ce  să  împiedicăm  pe  cei  cari  ar  vrea 
să  muncească  ? Oare  altora  să  nu  le  credem  foamea  ? 

De  aceea  împiedicarea  celor  ce  vor  să  muncească  este 
oprită  pi  in  legea  de  faţă. 

împăciuirea 

Bine  înţeles  muncitorul  este  liber  de  a se  asociâ  cu 
tovarăşii  lui  ca  să  muncească  în  anumite  condiţiuni. 
Dar  pentru  ca  să  se  înlăture  iarăşi  încetări  de  lucru 
pripite  şi  pentru  că  s’a  dovedit  că  se  poate  ajunge  la  în- 
voială mulţumitoare  şi  pe  cale  paşnică,  art.  4 şi  5 din 
lege  opresc  încetarea  colectivă  a lucrului. 

Anume  : legea  vorbeşte  numai  despre  fabricile  cari 
întrebuinţează  dela  10  lucrători  în  sus. 

Se  întâmplă  într’o  asemenea  fabrică,  sau  numai  în- 
tr’un  atelier  din  acea  fabrică,  ca  lucrătorii  să  fie  ne- 
mulţumiţi din  pricina  condiţiilor  de  muncă  (ca  salar, 
ore  de  muncă,  regulament  de  atelier,  etc.)  şi  le-ar  veni 
în  gând  să  înceteze  lucrul,  adică  să  se  pună  în  grevă, 
pentru  ca  să  capete  condiţii  mai  bune.  Ei  bine,  Gând 
numărul  celor  nemulţumiţi  se  ridică  la  a treia  parte 
sau  mai  mult  din  lucrătorii  fabricii  sau  atelierului,  le- 
gea interzice  ca  ei  să  înceteze  lucrul  înainte  de  a fi  mers 
la  împăcare  paşnică,  după  cum  se  arată  mai  jos. 

Deasemenea,  când  patronul  are  nemulţumiri  de  acest 
fel,  nici  el  nu  poate  să  oprească  lucrul  deodată,  la  o 
treime  sau  mai  mulţi  din  lucrătorii  fabricii  sau  numai 
unui  atelier  din  fabrică,  înainte  de  a merge  la  împă- 
care cu  lucrătorii.  Căci  este  de  ajuns  ca  o treime  din 
lucrătorii  fabricii  sau  numai  unui  atelier  din  fabrică  să 
înceteze  deodată  lucrul, . pentru  ca  întreaga  fabrică  să 
nu  poată  merge.  Şi  legiuitorul  voeşte  tocmai  să  înlăture 
întreruperea  nefolositoare  a muncii,  câtă  vreme  se  poate 
ajunge  pe  cale  paşnică,  fără  pagubă  pentru  nimeni,  la 
rezultate  adeseori  mult  mai  bune. 

Alegerea  delegaţilor  lucrătorilor 

Dela  art.  7 — 14,  legea  arată  cum  trebuie  să  se  facă 
împăciuirea. 

In  momentul  în  care  s?au  ivit  nemulţumiri  printre 
muncitori,  ei  vor  alege  de  îndată  din  sânul  lor  2 până 
ia  5 delegaţi  şi  le  vor  da  acestora  împuternicire  scrisă, 
iscălită  de  majoritate,  pentru  a vorbi  şi  tratâ  în  numele 
lor.  Delegaţii  aleşi  pot  fi  bărbaţi  sau  femei.  Ei  trebuie 
să  aibă  cel  puţin  25  ani  împliniţi  şi  o vechime  de  cel 
puţin  6 luni  în  fabrică.  Dacă  fabrica  este  mai  nouă  de 

şase  luni,  delegaţii  trebuie  şă  fie  aleşi  dintre  lucrătorii 
cari  au  lucrat  dela  înfiinţarea  ei.  De  asemenea,  nu  pot 
fi  aleşi  delegaţi  acei  cari  au  suferit  vreo  condamnare 
din  partea  justiţiei,  în  urma  căreia  au  pierdut  dreptu- 
rile civile  şi  politice,  sau  vreo  condamnare  dată  in  vir- 
tutea acestei  legi. 

După  cum  se  vede  legiuitorul  a luat  toate  măsurile 
pentru  ca  delegaţii  muncitorilor  să  fie  cât  mai  cunoscă- 
tori ai  nevoilor  lor  adevărate  şi  să  merite  cât  mai 
mult  încrederea  care  le  este  dată  de  colegii  lor. 

Grija  pentru  cei  ce  reprezintă  interesul 
muncitorilor 

Pe  de  altă  parte,  pentru  ca  delegaţii  muncitorilor 
să-şi  poată  îndeplini  în  linişte,  cât  mai  bine,  îndatori- 
rile lor,  legiuitorul  a avut  grijă  să  ia  măsuri  de  ocro- 
' tire  pentru  dânşii.  De  aceea  art.  40  din  lege  prevede  că 
delegaţii  muncitorilor,  atât  în  comisia  de  împăciuire, 
cât  şi  in  comisia  de  arbitraj,  pot  lipsi  dela  lucru  pentru 
îndeplinirea  îndatoririlor  lor,  fără  ca  pentru  aceasta 
patronul  sau  şeful  stabilimentului  să  poată  să  rupă  con- 
tractul de  muncă  (adică  să-i  concedieze).  Ba  mai  mult, 
pe  tot  acest  timp  patronul  sau  şeful  stabilimentului 
este  obligat  a plăti  fiecărui  delegat  salariul  zilnic  mij- 
lociu pe  care  acesta  l-a  câştigat  în  cele  din  urmă  7 zile 
lucrate,  socotind  bine  înţeles  şi  suplimentele  (hrană,  etc.) 
cari  i-au  fost  date  în  aceste  7 zile. 

Iar  la  art.  30  se  prevede  chiar  pedeapsa  cu  amendă 
dela  100 — 5.000  lei  pentru  patronul  care  ar  împiedecă 
prin  orice  mijloc  pe  vreun  delegat  dela  îndeplinirea 
funcţiunilor  sale.  Afară  de  această  amendă,  în  caz  când 
patronul  ar  încerca  să  concedieze  pe  vreun  delegat 
pentru  că  din  această  pricină  a lipsit  dela  lucru,  mun- 
citorul astfel  păgubit  mai  are  dreptul  să-i  ceară  despă- 
gubiri prin  justiţie. 

Rolul  delegaţilor 

Odată  delegaţii  aleşi,  aceştia  vor  face  cunoscut  în 
scris  patronului  nemulţumirile  şi  propunerile  lor. 

Dacă  nemulţumirea  pleacă  dela  patron,  el  va  trebui 
asemenea  să  facă  cunoscut  în  scris  lucrătorilor  propu- 

nerile  lui.  Atunci  lucrătorii  îşi  aleg  îndată  delegaţii  lor 
după  cum  s’a  arătat  mai  sus. 

Patronul  sau  directorul  fabricii  este  obligat  să  înşti- 
inţeze pe  inspectorul  regional  al  Ministerului  Muncii, 
în  circumscripţia  căruia  cade  întreprinderea,  despre 
ivirea  acestor  nemulţumiri.  Această  înştiinţare  trebuie 
să  fie  făcută  de  patron  cel  mult  in  24  de  ceasuri  de 
când  i s’a  adus  la  cunoştinţă  nemulţumirile  lucrători- 
lor sau  de  când  a încunoştiinţat  el  pe  lucrători  de  ne- 
mulţumirile lui. 

înştiinţarea  inspectorului  regional  al  muncii  poate  să 
o facă  şi  delegaţii  lucrătorilor,  cu  toate  că  nu  sunt  o- 
bligaţi,  fie  direct,  fie  prin  cea  mai  apropiată  poliţie  sau 
prefectură  de  judeţ. 

Procedura  împăciuirii 

In  3 zile  dela  data  la  care  a fost  înştiinţat  ispectorul 
muncii,  acesta  va  face  cunoscut  şi  lucrătorilor  şi  patro- 
nului locul  şi  ziua  când  urmează  să  se  întrunească. 

Atunci,  atât  lucrătorii  cât  şi  patronul,  sub  prive- 
gherea nepărtinitoare  a inspectorului  muncii,  îşi  voi 
arăta  păsurile  şi  vor  căuta  să  ajungă  prin  bună  învo- 
ială la  înţelegere. 

In  locul  zbuciumului  unei  declarări  de  grevă,  cu 
toate  urmările  ei  dăunătoare  pentru  amândouă  părţile, 
legiuitorul  a înţeles  să  pună  învoiala  paşnică,  luând 
toate  măsurile  ca  ea  să  se  facă  cât  mai  drept  şi  să  fie 
deci  cât  mai  durabilă. 

Ar  fi  o dovadă  de  multă  lipsă  de  omenie  şi  de  buna 
credinţă,  dacă  cu  toată  străduinţa  inspectorului  muncii 
patronii  şi  lucrătorii  nu  ar  putea  să  ajungă  la  învoială 
in  privinţa  condiţiilor  în  cari  urmează  să  se  facă  şi  să  se 
răsplătească  munca,  în  acea  fabrică  sau  în  acel  atelier. 

Luând  cazul  cel  mai  rău,  că  nu  s’a  ajuns  la  înţele- 
gere, două  căi  pot  fi  alese  acum  şi  de  lucrători  şi  de 
patroni. 

Una  este  calea  păcii,  cealaltă  este  calea  duşmăniei. 

Arbitrajul 

Calea  păcii  este  mergerea  la  arbitraj,  despre  care  se 
va  vorbi  mai  jos. 


Romania.Publicatiunile  Ministerului 
si  Ocrotirilor  Sociale 

Patronii  însă,  sau  lucrătorii  cari  ar  alege,  în  locul 
omeniei  şi  a bunei  credinţe,  calea  răutăţii  ar  putea  să 
oprească  lucrul.  Dar  aci  legiuitorul,  socotind  cu  drep- 
tate că  acela  care  fuge  de  împăcarea  paşnică  şi  cinstită 
ascunde  intenţii  duşmănoase,  s’a  gândit  să  nu-i  lase 
toată  libertatea  ca  să-şi  împlinească  răul. 

De  aceea  legea  opreşte  cu  desăvârşire  orice  încetare 
a lucrului  pentru  pricini  străine  de  condiţiile  de  muncă 
şi  deci  străine  şi  de  interesele  cele  mai  apropiate  şi  mai 
mari  ale  muncitorimii. 

Luând  această  măsură  legiuitorul  a urmărit  să  a- 
pere  pe  muncitorii  cinstiţi  de  o mulţime  de  provocări 
şi  intrigi  cari  adeseori  i-au  făcut  să-şi  piardă  câştigul 
de  toate  zilele  şi  să  rămâie  pe  drumuri  cu  familiile  lor 
pentru  interese  şi  ambiţii  străine. 

S’a  mai  gândit  legiuitorul  şi  la  interesele  mari  ale 
ţării,  la  pagubele  şi  suferinţele  nedrepte  pe  cari  le-ar 
aduce  cu  sine  o încetare  a lucrului  în  fabricile  şi  ate- 
lierile  Statului,  judeţelor,  comunelor,  precum  şi  în 
acele  fabrici  şi  ateliere  cari  lucrează  pentru  nevoile 
imediate  ale  vieţii  şi  sănătăţii  populaţiei  (bunăoară 
brutăriile,  uzinele  de  apă,  uzinele  de  gaz  şi  electrici- 
tate, tramwaie,  etc.). 

S’a  arătat  mai  sus  şi  nu  se  poate  îndeajuns  repetă 
cât  de  nedrept  este,  am  zice  cât  de  neomenos  şi  sălba- 
tic, să  se  facă  să  sufere  fără  vină,  mai  ales  mulţimea 
nevoiaşă. 

De  aceea  pentru  întreprinderile  Statului,  judeţelor 
şi  comunelor,  precum  şi  pentru  acelea  înşirate  la 
art.  16,  legiuitorul  opreşte  cu  desăvârşire  încetarea 
lucrului. 

Aşa  dar,  după  ce  nemulţumiţii  au  mers  la  împăciuire 
în  felul  arătat  şi  nu  au  ajuns  încă  la  o învoială,  ră- 
mâne sau  să  înceteze  lucrul  sau  să  meargă  la  ar- 
bitraj. 

Nu  pot  încetă  lucrul  şi  sunt  obligaţi  sa  meargă  la  ar- 
bitraj, atât  patronii  cât  şi  lucrătorii  nemulţumiţi , in 
caz  când  aparţin  întreprinderilor  Statului , judeţelor 
sau  comunelor,  sau  fac  parte  din  întreprinderile  arătate 
la  art.  16. 

Situaţiunea  muncitorilor  din  întreprinderile 
enumărate  la  art.  16  din  lege 

Dar  dacă  muncitorii  întreprinderilor  prevăzute  la 
art.  16,  pentru  cari  arbitrajul  este  obligator,  se  vor 
întrebă:  bine!  ne  opreşte  legea  să  facem  grevă,  dar 
avut -a  vreo  grije  de  starea  noastră  ? La  aceasta  răs- 
punde art.  42  din  lege,  care  obligă  direcţiile  sau 
patronii  respectivi,  ca,  în  termen  de  6 luni,  să  înain- 
teze Ministerului  Muncii  un  statut,  reglementând  con- 
diţiile de  muncă  şi  de  remunerare  a personalului. 

Ministerul  Muncii  va  examina  toate  aceste  condiţii 
şi  are  dreptul  a le  aprobă  sau  a le  modifica,  după  ce  va 
consultă  şi  pe  muncitori. 

Prin  urmare,  chiar  fără  o comunicare  a muncitori- 
lor, Ministerul  Muncii  examinează  condiţiile  lor  de 
muncă  şi  le  poate  aduce  îmbunătăţiri. 

De  altfel  şi  până  acum  Ministerul,  prin  anchetele  fă- 
cute, a intervenit  de  mai  multe  ori  şi  a schimbat  în 
bine  condiţiile  de  muncă  şi  plată  a muncitorilor.  Se 
pot  cită  de  pildă  cazurile  dela  G.  F.  R.,  uzina  de  gaz, 
uzina  de  apă,  cazul  morarilor,  metalurgiştilor,  bruta- 
rilor, minerilor,  etc. 

Procedura  arbitrajului 

Despre  arbitraj  vorbeşte  legea  dela  art.  15  până  la 
art.  26. 

Arbitrajul  însemnează  supunerea  neînţelegerii  la  ju- 
decata unor  persoane  cari  se  bucură  de  încrederea  am- 
belor părţi  nemulţumite  şi  a căror  cinste  şi  nepârtinire 
stă  în  afară  de  orice  îndoială. 

Legea  de  faţă  hotărăşte  ca  această  judecată  să  se  facă 
de  o comisie  de  arbitri,  compusă  din  4 membri  şi  un 
preşedinte,  şi  anume : 2 membri  şi  un  locţiitor  sunt  a- 
ieşi  de  către  lucrători  în  felul  în  care  s’a  arătat  mai 
sus,  când  s’a  vorbit  de  împăcare;  2 membri  şi  un  loc- 
ţiitor sunt  delegaţi  de  către  patroni.  Locţiitorii  servesc 
să  înlocuiască  pe  membrii  comisiei  când  aceştia  lipsesc. 
Cei,  4 membri  aleg,  prin  bună  învoială,  pe  preşedintele 
comisiei,  dintre  persoanele  cari  se  bucură  de  încrederea 
şi  a muncitorilor  şi  a patronilor.  Dacă  nu  se  învoiesc 
însă  pe  cine  să  aleagă  preşedinte,  atunci  legea  hotărăşte 

ca  preşedintele  sa  fie  un  magistrat,  după  cum  se  arată 
la  art  tD 

Şi  aici  se  vede  grija  legiuitorului  de  a asigură  o ju- 
decată cât  mai  dreaptă  şi  cât  mai  nepărtinitoare. 

Cercetările  arbitrilor 

Cu  prilejui  arbitrajului  comisia,  prin  preşedintele  eiy 
va  putea  să  orânduiască  cercetări,  expertize,  să  asculte 
martori,  etc.,  pentru  a se  puteâ  convinge  atât  de  ne- 
voile muncitorilor  cât  şi  de  situaţiunea  întreprinderii, 
precum  şi  de  putinţa  patronului  de  a face  un  traiu  mai 
bun  lucrătorului. 

Aşa  că  muncitorii  pot  fi  siguri  că  prin  toate  mijloa- 
cele-se  vor  cerceta  acele  întreprinderi,  cari,  deşi  reali- 
zează, câştiguri  extraordinare,  nu  înlesnesc  un  traiu  mai 
omenesc  muncitorilor  lor. 

Cum  se  pre  ?intă  hotărîrea 

La  hotărîrea  pe  care  o dă*  comisia  de  arbitraj  vo- 
tează toţi  membrii  comisiei.  Astfel  ei  au  răspunderea 
de  felul  în  care  s’a  hotărî t şi  vor  chibzui  bine  votul  lor. 
Hotărîrea  se  iâ  cu  majoritatea  voturilor  tuturor  mem- 
brilor comisiei.  Numai  când  cei  4 membri  nu  se  în- 
ţeleg sau  lipsesc  dela  vot,  hotărîrea  se  iâ  de  către  pre- 
şedinte singur.  De  aceea  se  vede  cât  de  însemnat  este 
ea  membrii  delegaţi  în  comisia  de  arbitraj  să  nu  lip- 
sească dela  discuţii  şi  dela  darea  hotărîrii. 

învoiala  şi  hotărîrea  arbitrajului  trebuiesc 
respectate 

învoiala  tăcută  pe  calea  împăciuirii,  cât  şi  hotărîrea 
care  este  dată  de  comisia  de  arbitraj,  trebuiesc  respec- 
tate atât  de  patroni  cât  şi  de  muncitori,  pe  cât  timp  s’a 
convenit.  Dacă  nu  s’a  hotărît  nici  un  termen  de  respec- 
tare, legea  obligă  respectarea  învoielii  sau  hotărîrii  timp 
de  6 luni,  socotite  din  ziua  în  care  s’a  făcut  împăcarea 
sau  s’a  dat  hotărîrea  de  arbitraj. 

Neţi  nerea  acestei  învoieli  sau  hotărîri  dă  drept,  fie  lu- 
crătorului, fie  patronului'  să  rupă,  fără  înştiinţare,  con- 
tractul de  muncă  şi  să  ceară  despăgubiri  prin  justiţie. 


Ce  este  sabotajul  ? 

Dacă  încetarea  lucrului  poate  aduce  atâtea  pagube 
şi  suferinţe,  după  cum  s;a  arătat  mai  sus,  mai  sunt  şi 
alte  fapte  ivite  cu  prilejul  neînţelegerilor  între  patroni 
şi  muncitori,  ale  căror  urmări  sunt  tot  aşa  de  rele.  S’a 
întâmplat,  bună  oară,  ca  lucrători  nemulţumiţi  sau 
rău  sfătuiţi,  ori  numai  pripiţi  în  hotărîrile  lor,  să  dis- 
trugă, să  strice,  să  îndepărteze  maşini,  unelte,  mate- 
riale, etc.,  dm  fabrica  unde  lucrau,  numai  ca  să  o- 
prească  munca  şi  să  păgubească  şi  pe  patron.  Alte  ori 
ei  s?au  învoit  să  lucreze  înadins  mai  puţin,  ori  mai 
rău,  pentruca  fabrica  să  nu  mai  poată  funcţiona  în 
stare  bună. 

Este  uşor  de  înţeles  că  asemenea  fapte,  pe  lângă 
toate  neajunsurile  cari  însoţesc  o încetare  sau  o des- 
trăbălare a lucrului,  mai  arată  şi  semnele  unei  lipse  de 
cinste  care  nu  se  poate  împăca  cu  demnitatea  unui  lu- 
crător ocrotit  de  lege. 

Muncitorii  înfierează  sabotajul 

In  toate  ţările  civilizate  muncitorii  înşişi  au  înfierat 
astfel  de  purtări.  Ei  înşişi  spun,  şi  cu  drept  cuvânt, 
că  asemenea  fapte  ar  atrage  asupra  muncitorului  nu- 
mai desconsiderare  din  partea  întregii  societăţi.  Toată 
muncitorimea  cinstită  din  ţara  noastră  este  conştientă  de 
acest  lucru.  Nu  este  deci  de  mirare  ca  legiuitorul  voind 
să  apere  pe  muncitor  de  îndemnul  la  astfel  de  fapte, 
numite  fapte  de  sabotaj,  le-a  oprit  cu  desăvârşire  prin 
art.  33 — 35  din  lege  şi  a prevăzut  pedepse  pentru  acei 
cari  s’ar  rătăci  să  le  săvârşească. 

Ce  vrea  să  pedepsească  legea  ? 

Şi  fiindcă  este  vorba  de  pedepse,  s’a  spus  de  atâtea 
ori  şi  s’a  strigat  că  o lege  care  prevede  pedepse  trebuie 
să  fie  numai  decât  o lege  de  apăsare  şi  de  răsbunare. 

Ca  să  se  vadă  câtă  rea  credinţă  se  ascunde  dedesubtul 
acestor  spuse,  să  trecem  în  vedere  dispoziţiile  secţiei  a 
IV-a  din  lege,  adică  art.  27 — 32,  şi  să  vedem  unde  se 
ascund  intenţiile  de  apăsare  şi  de  răsbunare  a legiuito- 
rului faţă  de  muncitor. 


De  sigur,  nu  poate  iî  vorba  de  dispoziţiile  art.  29,  80 
şi  34,  cari  pedepsesc  cu  amendă  pe  patronul  întreprin- 
derii care  nu  a anunţat  la  timp  ivirea  neînţelegerii  la 
inspectoratul  muncii,  precum  şi  pe  patronul  care  caută 
să  împiedice  pe  delegaţii  muncitorilor  să-şi  îndepli- 
nească însărcinarea  lor. 

Atunci  rămân  art.  27  şi  28-cele  cu  pricina. 

In  art.  27  se  prevede  amendă  pentru  patronul  sau 
lucrătorul  care  a provocat,  in  fabrica  unde  lucrează, 
încetarea  lucrului.  Amenda  se  îngreuiază  cu  închisoare, 
dacă  este  vorba  de  o fabrică  a Statului,  judeţului  sau 
comunei  sau  de  o fabrică  din  acelea  cari,  după  cum 
spune  legea  la  art.  16,  funcţionează  in  interesul  public 
şi  a căror  oprire  pune  în  primejdie  existenţa  şi  sănă- 
tatea populaţiei. 

La  art.  28  se  prevede  amendă  şi  mai  mare  pentru 
acele  persoane  străine  de  fabrică  cari  pun  la  cale  şi 
ordonă  încetarea  lucrului.  Şi  aici  amenda  se  îngreuiază 
cu  închisoare,  dacă  este  vorba  de  o fabrică  a Statului, 
judeţului  sau  comunei  sau  de  una  din  cele  arătate  ia 
art.  16. 

Interesul  muncitorimii  este  oare  de  a distruge 
uneltele  de  muncă  ? 

Atunci,  dacă  muncitorimea  are  de  luptat  pentru  a 
căpătă  în  industrie,  alături  de  capital,  o rânduire  care 
să-i  îngăduiască  o viaţă  îndestulată  şi  demnă,  aşa  după 
cum  merită,  nu  se  poate  admite  ca  interesul  acestei 
muncitorimi  să  fie  acela  de  a distruge  chiar  industria 
în  care  lucrează. 

Dacă  e aşa,  ar  putea  fi  întrebaţi  muncitorii  cinstiţi, 
fiindcă  numai  de  aceştia  poate  fi  vorba,  nu  este  o în- 
cercare de  distrugere  din  partea  acelora  cari,  deşi  au 
putinţa  să  capete  pe  cale  paşnică  îndestularea  cererii 
lor,  ocolesc  totuşi  această  cale  şi  aleg  întreruperea  şi 
dezorganizarea  muncii  ? 

Nu  însemnează  oare  ură  şi  distrugere  din  partea 
acelora  cari,  provocând  întreruperea  lucrului,  ştiu  că 
pun  în  primejdie  sănătatea  şi  existenţa  atâtor  nevi- 
novaţi ? 


16 


Interese  străine  de  acelea  ale  muncii 

• Nu  este  oare  încercare  de  distrugere  şireată  şi  ne- 
cinstită din  partea  acelora  cari,  străini  de  fabrică,  ne 
având  nici  o nevoie  de  îndestulat,  uneltesc  să  se  oprească 
munca  numai  pentru  mulţumirea  cine  ştie  căror 
interese  ? Şi  nu  se  dovedeşte  o răutate  şi  mai  mare  când 
aceste  uneltiri  urmăresc  încetarea  muncii  in  fabrici,  a 
căror  oprire  primejdueşte  liniştea,  sănătatea  şi  uneori 
chiar  viaţa  populaţiei  ţării  întregi  ? 

Suspendarea  pedepsei 

Dar,  pentru  a vedea  muncitorii  cât  de  amar  sunt  în- 
şelaţi de  acei  ce  susţin  că  legea  de  faţă  este  o lege  de 
apăsare,  să  cetească  art.  43  din  lege.  Se  spune  acolo  că 
atunci  când  cineva  s’a  făcut  vinovat  întâia  oară  de 
pedepsele  prevăzute  de  această  lege  şi  i s’a  şi  dat  o#  pe- 
deapsă, judecătorul  poate  să  suspende  executarea  acestei 
pedepse,  pe  timp  de  un  an,  din  ziua  în  care  a fost  dată. 
Dacă  până  într’un  an  cel  condamnat  nu  se  mai  face 
încă  odată  vinovat  de  vreo  călcare  a acestei  legi,  el  nu 
va  mai  face  pedeapsa.  Dar  dacă  din  contră,  el  cade  din 
nou  în  vină,  dovedind,  deci,  rea  credinţă  şi  duşmănie, 
atunci,  când  judecătorul  îi  mai  dă  a doua  oară  o 
pedeapsă,  trebuie  să  o facă  şi  pe  cea  dintâi  şi  pe 
aceasta  din  urmă. 

De  aci  se  vede  câtă  grije  de  a ocroti  pe  muncitori  a 
pus  legiuitorul  până  şi  cu  privire  la  darea  pedepselor. 

Ei  s’a  gândit  că  uşor  poate  omul  greşi  întâia  oară, 
fie  că  a fort  rău  sfătuit  ori  s’a  grăbit  la  faptă.  Şi  dacă 
omul  vede  greşala  şi  nu  o mai  repetă,  destul  necaz, 
simte  el  că  a făcut  o nedreptate,  pentru  ca  să-l  împo- 
vărezi şi  cu  greutatea  pedepsei. 

Unde  este  aici  apăsarea  şi  răsbunarea? 

Dar  dacă  omul  este  vădit  rău  voitor  şi  repetă  gre- 
şala, adică  săvârşeşte  fapta  cu  intenţie  rea,  atunci  cu 
drept  cuvânt  legiuitorul  s’a  gândit  că  acela  merită  pe- 
deapsa, şi  orice  om  cinstit  nu  se  poate  să  nu  gândească 
ca  dânsul. 

Deasemeni,  este  bine  înţeles  şi  firesc  că  acela  care  s’a 
făcut  vinovat  de  fapte  de  sabotaj,  distrugând  cu  inten- 
ţie uneltele  de  muncă,  după  urma  căreea  mănâncă 

muncitorul  pâinea,  -ă  nu  aibă  dreptul  să  se  bucure  de 
îngăduinţa  legii. 

Pentru  cine  sunt  prevăzute  pedepsele 

După  cum  se  arată  mai  sus,  în  această  lege,  ca  şi  in 
toate  legiuirile,  pedepsele  nu  sunt  făcute  decât  pentru 
acei  rătăciţi,  cari  nu  lipsesc  nicăieri,  şi  cari  hrănesc 
gândui  ascuns  de  a trăi  afară  din  lege  şi  a trage  foloase 
necinstite  ele  pe  urma  acestei  purtări.  Iată  de  ce  legiui- 
torul prin  prevederea  acestor  pedepse  nu  şi-a  făcut 
decât  datoria  faţă  de  societate  şi  mai  ales  faţă  de  mun- 
citorime. 

Nu  se  vede  de  ce  tocmai  in  legiuirea  muncii,  de  ai 
cărei  bun  mers  atârnă  vieaţa  acestei  ţări,  să  scape  ne- 
pedepsiţi răufăcătorii.  Pentru  aceştia  desigur  că  legea 
4e  faţă  însemnează  o stingherire. 

Cui  se  adresează  legea 

Legea  se  adresează  însă  acelor  muncitori  harnici  şi 
cinstiţi  pe  cari  i-am  văzut  în  atâtea  rânduri  însufleţiţi 
de  mulţumirea  senină  a omului  căruia  i s’a  făcut  drep- 
tate. Ei  vor  judeca  desigur  că  făuritorii  acestor  legi 
nu  au  făcut- o cu  gândul  să-i  asuprească,  ci  ca  să-i 
apere. 

Cererile  ce  au  venit  în  timpul  din  urmă  din  partea  or- 
ganizaţiilor de  muncitori,  cerând  arbitrajul  Ministerului 
şi  felul  în  care  s’au  isprăvit  aceste  arbitraje,  întăresc 
credinţa  că  prin  legea  de  faţă,  căutând  a se  înlătură 
cât  mai  mult  conflictele  de  muncă,  sterpe  şi  zbuciumate, 
se  va  reuşi  să  se  dea  o stare  mai  bună  muncitorimii 
noastre,  fără  ca  să-şi  piardă  zile  şi  luni  întregi  de 
muncă  şi  de  câştig. 


EXPUNERE  DE  MOTIVE 


î) om  ni lor  depufati, 

Politica  economică  a Statelor  atinse  de  consecinţele 
dezastroase  ale  răsboiului  consistă  în  intensificarea  pro- 
ducţiunii  în  proporţii  cât  mai  simţite.  Perfecţionarea 
maşinilor  şi  a instrumentelor  de  muncă  va  contribui 
de  sigur  la  ajungerea  scopului  dorit.  Dar  nu  mai  puţin 
importantă  este  şi  forţa  muncitorească,  care  în  a- 
ceastă  ţară,  mai  ales,  trebuie  avută  în  consideraţie, 
de  oarece  industria  noastră,  dependentă  încă  prin  infe- 
rioritatea ei  tehnică  de  centrele  mari  de  producţiune, 
se  va  puteă  menţine  numai  printr’o  conlucrare  feri- 
cită a forţei  mecanice  şi  a forţei  vii  muncitoreşti.  Şi 
tocmai  aci  este  punctul  critic  care  pare  a fi  neînţeles 
de  unii  dintre  muncitorii  noştri  şi  exploatat  de  alţii, 
cari  urmăresc  desagregarea  socială.  In  adevăr,  în  ulti- 
mul timp  grevele  au  luat  în  ţară  la  noi  proporţii  din 
cele  mai  îngrijitoare,  ameninţând  producţiunea  ţării 
şi  tinzând,  la  paralizarea  bunului  mers  al  serviciilor 
Statului. 

Deşi  nu  suntem  încă  înarmaţi  cu  date  statistice  com- 
plete şi  serioase,  pe  cari  însă  sperăm  să  le  putem  oferi 
în  curând  prin  organizarea  unui  serviciu  special  de 
statistică  în  Ministerul  Muncii  şi  Ocrotirilor  Sociale, 
totuşi,  din  informaţiunile  sumare  de  cari  acest  minister 
dispune  astăzi,  situaţia  se  prezintă  astfel : 

La  un  număr  de  aproximativ  405.075  muncitori 
din  vechiul  regat,  s’au  adus  la  cunoştinţa  ministerului, 
în  curs  de  trei  luni,  un  număr  de  130  greve  şi  18 
lock-out-uri,  dintre  cari  36  numai  în  Capitală.  Dintre 
acestea,  28  de  greve  şi  18  lock-out-uri  sunt  în  curs. 
Majoritatea  lor  au  ca  motiv  chestiuni  de  salar  şi,  în 
parte,  chestiunea  consiliilor  muncitoreşti. 

In  total  am  avut  deci,  in  curs  de  trei  luni,  148 
conflicte.  Socotite  pe  an  ar  reveni  la  592:  ceeace  faţă 
de  numărul  total  al  muncitorilor  (405.075)  şi  de  po- 
pulaţiunea  ţării  dă  un  procent  cu  mult  ridicat  faţă 
de  acela  din  alte  ţări  industriale  mai  avansate. 

Rezultatul  este  deci  îngrijitor. 

Aceste  consideraţiuni  de  fapt  ne-au  determinat  să 
elaborăm  prezentul  proiect  de  lege,  care,  până  la  în- 
tocmirea unui  cod  general  al  muncii,  va  fi  chemat  să 
rezolve,  în  măsura  posibilităţii,  toate  chestiunile  rela- 
tive la  dreptul  de  a munci  liber  şi  la  conflictele  de 
muncă. 

In  afară  de  consideraţiunile  de  fapt  cari  motivează 
urgenţa  legii,  sunt  consideraţiuni  de  principii,  cari  o 
legitimează  şi  în  drept. 

Primul  principiu,  înscris  chiar  iu  fruntea  legii,  este 
libertatea  de  a munci. 

Ca  un  corolar  necesar  al  dreptului  de  existenţă,  li- 
bertatea de  a munci  a fost  enunţată  cu  mult  idealism 
de  şcoala  liberalismului  clasic,  insă  într’o  formă  teore- 
tică abstractă.  Dar,  ca  orice  principiu  social,  pentru  a 
fi  transformat  în  normă  efectivă  şi  reală,  trebuie  să  se 
ia  în  consideraţie  toate  elementele  complexe  ale  vieţii, 
ou  inerenta  inegalitate  de  forţă  şi  de  organizare.  Liber- 
tatea de  a munci  presupune  înlăturarea  constrângerii 
sociale,  fie  ea  venită  din  partea  unui  particular,  fie  din 
partea  unei  colectivităţi.  Datoria  Statului  este  tocmai 
de  a nivela,  de  a ajută  şi  de  a stimula  chiar  energiile, 
acolo  unde  inegalitatea  este  evidentă.  Numai  astfel 
conceput  principiul  libertăţii  muncii  va  puteâ  deveni 
o funcţiune  socială  reală.  Şi  atunci  desigur  că  sunt  jus- 
tificate măsurile  represive  pe  cari  le  ia  Statul  contra  ace- 
lora cari  vor  să  aducă  o împiedicare  la  liberul  exerciţiu 
ai  dreptului  de  a munci. 

In  organizaţia  noastră  socială  de  astăzi  însă  dreptul 
de  a munci  liber  este  iluzoriu  atâta  timp  cât  munci- 
torul rămâne  izolat.  Nevoia  însăşi,  precum  şi  conştiinţa 
.superiorităţii  revendicărilor  colective,  i’a  făcut  pe  lu- 
crător să  recurgă  la  asociere  şi  organizare,  cu  toate 
mijloacele  lor  specifice  de  lucru.  Unul  din  ele  e şi 
greva.  Recunoscut  în  principiu,  dreptul  de  a face  grevă 
nu  poate  trece  de  anumite  limite  impuse  de  siguranţa 

şi  de  conservarea  Statului,  căci  greva  nu  este  numai 
un  act  răsboinie  contra  capitalismului,  ci  este  un  act 
răsboinic  contra  consumatorului,  contra  publicului, 
contra  societăţii,  după  expresiunea  proprie  a d-lui 
Charles  Gide.  Principiul  diviziunii  muncii  obligă,  într’o 
societate  organizată,  pe  fiecare  de  a munci  pentru  altul 
şi  orice  încetare  de  lucru  îi  provoacă  celuilalt  un  pre- 
judiciu. Solidaritatea  socială  ne  face  pe  toţi  debitori 
unul  altuia  şi  astfel  greva  apare  nu  numai  ca  o simplă 
violare  a contractului  de  muncă,  dar,  şi  aci  e partea  im- 
portantă, ca  o violare  a quasi-contractului,  prin  care 
fiecare  e debitorul  nostru  al  tuturora.  Astfel  se  legiti- 
mează  ridicarea  dreptului  de  grevă  pentru  toţi  acei  ce 
sunt  în  serviciile  Statului,  precum  şi  pentru  acei  din 
serviciile  de  utilitate  publică.  In  această  distincţiune  a 
cazurilor,  când  greva  e admisibilă  sau  nu,  opinia  pu- 
blică va  juca  roiul  ei  preponderant,  indicând  totdeauna 
măsura  în  care  grevele  tind  să  ameninţe  interesele  pu- 
blice şi  chiar  existenţa  naţională. 

Berthelemy,  profesor  la  facultatea  de  drept  din  Paris, 
se  exprimă  în  mod  categoric  asupra  limitării  dreptului 
de  grevă  al  funcţionarilor,  zicând : 

«Grevele  funcţionarilor  trebuiesc  făcute  imposibile, 
«înlăturându-le  orice  scuze.  Li  se  va  înlătura  orice 
••scuze,  asigurând  agenţilor  din  serviciile  publice  două 
«avantaje  preţioase  şi  pentru  cari  sunt  gata  să  sacrifice 
«toată  ambiţia  lor,  adică:  siguranţa  şi  dreptatea**. 

Ele  vor  fi  reglementate  printr’un  statut  al  funcţio- 
narilor. 

In  timpul  din  urmă,  Belgia  a căutat,  prin  ministrul 
Vandervelde,  să  aducă  un  temperament  rigurozităţii 
doctrinei  franceze,  însuşindu-şi  oficial  interesanta  dis- 
tincţiune dintre  agenţii  executori  şi  agenţii  de  gestiune 
ai  Statului.  In  prima  categorie  ar  intră  toţi  deţinătorii 
unei  fracţiuni  cât  de  mici  din  puterea  Statului,  şi  aces- 
tora le  este  interzisă  cu  desăvârşire  greva.  Cealaltă  ca- 
tegorie cuprinde  pe  simplii  salariaţi  cari  stau  în  aceîaş 
raport  faţă  de  Stat  ca  şi  lucrătorul  faţă  de  patron  şi 
cărora  le  e permisă  greva,  cu  condiţia  însă  de  a epuiza 
întâi  toate  căile  legale  de  aplanare  a conflictelor. 

Deşi  teoria  lui  Vandervelde  este  cea  mai  avansată 
astăzi  din  toate  câte  au  fost  emise  asupra  îndreptăţirii 

şi  limitării  grevelor,  totuşi,  ţinând  seamă  de  condiţiu- 
nile  specifice  ţării  noastre,  şi  anume:  inferioritatea  mun- 
citorului nostru  faţă  de  cel  belgian,  defectuoasa  şi  insu- 
ficienta organizare  a masselor  proletare  şi,  mai  presus 
de  toate,  inferioritatea  noastră  tehnică,  nu  se  poate 
concepe  la  noi  o legiferare  prea  largă.  Şi  este  atât  de 
justificată  afirmaţia  noastră,  că  adică  ţările  mai  puţin 
organizate  nu-şi  pot  permite  luxul  unor  teorii  ce-şi  gă- 
sesc aplicarea  aiurea,  încât  în  însăşi  Rusia  bolşevică, 
printr’un  decret  din  17  Ianuarie  1918,  valabil  la  Petro- 
grad  şi  în  împrejurimi,  după  ce  se  stabilesc  normele  de 
salar,  se  interzice  cu  desăvârşire  orice  grevă  de  orice  fel. 

Pentru  motivele*  de  mai  sus,  proiectul  de  lege  aci  ală- 
turat prevede  interzicerea  grevelor  în  întreprinderile 
Statului  şi  în  acelea  de  interes  public.  Se  va  obiecta 
desigur  : care  este  compensaţia  pentru  această  catego- 
rie de  salariaţi  ? Este  aceeaş  pe  care  o acordă  şi  proiec- 
tul de  lege  francez  din  1920,  relativ  la  reglementarea 
amiabilă  a conflictelor  colective  de  muncă,  din  care 
proiectul  nostru  s’a  inspirat  în  bună  parte  şi  care  pre- 
vede obligaţia  pentru  toate  întreprinderile,  în  cari  gre- 
vele au  fost  interzise,  de  a stabili,  în  cel  mai  scurt  timp 
(6  luni),  un  statut  reglementând  toate  condiţiile  de 
muncă. 

Greva  este  în  orice  caz  un  mijloc  de  paralizare  a pro- 
ducţiunii  şi  de  aceea  trebuie  evitată.  Unui  din  factorii, 
dacă  nu  ostil,  dar  cel  puţin  defavorabil  grevei,  este  or- 
ganizarea temeinică  a muncitorilor.  Se  constată,  în  ade- 
văr, cu  date  statistice,  că  pe  măsură  ce  organizaţiile 
profesionale  s’au  înmulţit  în  Anglia,  numărul  grevelor 
a scăzut.  Cauza?  Muncitorimea  a devenit  conştientă  şi 
s’a  convins  că,  organizată  fiind,  poate  obţine  pe  căi  paş- 
nice ameliorarea  condiţiilor  de  muncă  şi  că  greva  re- 
prezintă o pierdere  dublă,  atât  pentru  ei,  cât  şi  pentru 
patron  şi  adesea  chiar  şi  pentru  Stat. 

Din  cauza  urgenţei  cerută  de  proiectul  de  faţă,  legea 
asupra  asociaţiilor  profesionale  nu  a putut  fi  depusă 
încă.  In  sesiunea  viitoare  ea  va  fi  prezentată  Parlamen- 
tului, împreună  cu  alte  legi  privitoare  la  reglementarea 
muncii  şi  atunci  desigur  că  legea  de  faţă  va  primi  mo- 
dificările cerute. 

O cale  cu  mult  mai  lesnicioasă  însă  de  a preveni  gre- 
vele este  calea  împăciuirii  şi  a arbitrajului  prin  consi- 
liile respective.  înfiinţate  în  Anglia  pe  la  1824,  din 
iniţiativă  privată,  reglementate  apoi,  ele  devin  căile 
obişnuite  de  rezolvire  a conflictelor  din  toate  ţările  cu 
industrie  mai  desvoltată.  Ce  sunt  aceste  consilii  de  îm- 
păciuire şi  de  arbitraj  ? Sunt  organe  alcătuite  pe  jumă- 
tate din  reprezentanţi  ai  patronilor,  jumătate  din  ai 
muncitorimii,  chemaţi  a rezolvi  conflictele  de  muncă, 
fie  pe  cale  de  împăcare,  fie  prin  darea  unei  hotărîri. 

Chestiunea  mult  discutată  este  dacă  rezolvirea  con- 
flictelor prin  aceste  două  căi,  împăciuire  sau  arb  itraj, 
va  fi  obligatorie  sau  nu.  Şi  apoi  discutată  este  iarăş 
chestiunea  dacă  numai  procedura  împăciuirii  şi  a arbi- 
trajului vor  fi  obligatorii,  sau  însăşi  hotărîrile. 

Problemele  au  fost  rezolvite  diferit  după  State.  In 
Noua-Zeelandă  arbitrajul  este  obligator  dela  1894  pen- 
tru toate  întreprinderile.  In  alte  ţări  principiul  obliga- 
tivităţii a întâmpinat  rezistenţe  serioase.  Se  fac,  în  ade- 
văr, uneori  distincţiuni  după  natura  întreprinderilor  şi 
alte  ori,  după  cum  părţile  în  conflict  sunt  sau  nu  legate 
printr’un  contract  colectiv. 

Legea  franceză  dela  1892  instituie  împăciuirea  şi  ar- 
bitrajul facultativ.  Din  .cauza  grevelor  crescânde  însă,  la 
1900,  d.  Millerand,  în  proiectul  său,  prevede  arbitrajul 
obligator,  şi  mai  târziu  Aftalion,  profesor  la  facultatea 
din  Lilie,  pretinde  şi  obligativitatea  împăciuirii,  efectuată 
prin  nişte  consilii  permanente.  Din  toate  aceste  principii 
proiectul  francez  actual  din  1920  păstrează  obligativi- 
tatea împăciuirii  pentru  toate  întreprinderile;  iar  a ar- 
bitrajului numai  pentru  întreprinderile  Statului  şi  cele 
de  interes  public. 

In  principiu  s’a  adoptat  în  prezentul  proiect  de  lege 
împăciuirea  obligatorie  şi  arbitrajul  facultativ,  cu  de- 
rogarea prevăzută  şi  de  proiectul  de  lege  francez  mai 
sus  amintit. 

Procedura  împăciuirii  şi  a arbitrajului  n’a  dat  în  alte 
ţări  decât  rezultate  parţiale,  şi  departe  de  noi  gândul 
de  a pretinde  că  proiectul  de  faţă  va  soluţiona  deodată 
şi  complet  chestiunea  grevelor.  Suntem  încredinţaţi  de 
.greutatea  şi  complexitatea  problemei  sociale,  care  nu 

poate  primi  prin  procedura  de  mai  sus  decât  doar  solu- 
ţionări parţiale. 

Totuş,  în  scurtul  timp,  de  când  ministerul  nostru  a 
avut  ocaziunea  de  a interveni  în  conflictele  muncito- 
reşti, fără  a avea  o lege  la  dispoziţie,  rezultatele  favo- 
rabile obţinute  ne  fac  să  privim  chestiunea  cu  multă 
încredere.  Astfel,  la  crearea  ministerului  am  avut  23 
cazuri  în  cari  intervenţia  noastră  a fost  solicitată,  fie 
de  către  o parte,  fie  de  cealaltă.  Se  observă  că  ambele 
părţi  interesate  manifestă  o încredere  din  ce  în  ce  mai 
mare  în  instituţiunea  arbitrajului,  fapt  care  ne-a  deter- 
minat să  propunem  legiferarea  de  faţă.  In  acest  mod 
Statul  nu  vine  decât  să  sancţioneze  şi  să  reglementeze,, 
după  cum  s'a  întâmplat  şi  în  alte  părţi,  o stare  de  fapt. 

In  fine,  dacă  nimeni  nu  s'a  gândit  de  a răpi  lucrăto- 
rilor dreptul  de  grevă,  permis  ca  mijloc  de  lupta  pen- 
tru revendicările  lor  profesionale,  cu  restricţiunile  de 
mai  sus  sau  cu  obligaţiunea  la  procedurile  premergă- 
toare ei,  în  nici  un  caz  însă  nu  se  poate  tolerâ  abuzul 
săvârşit  de  către  grevişti  asupra  maşinilor,  instaiaţiu- 
nilor,  instrumentelor  de  lucru,  materialelor,  mărfurilor 
şi  produselor,  fie  prin  deteriorarea  lor,  fie  prin  alte  mij- 
loace cari  împiedică  complet  sau  paralizează  produc- 
ţiunea.  Este  vorba  de  aşa  numitul  sabotaj,  activ  sau 
pasiv,  dispărut  astăzi  aproape  complet  şi  condamnat 
atât  de  reprezentanţii  capitalismului,  cât  şi  de  către 
însăşi  organizaţiile  de  salariaţi  din  străinătate.  Şi  cu 
drept  cuvânt,  dacă  greva  s’ar  justifica  ca  o expresiune 
a libertăţii  de  muncă,  ce  îndreptăţire  ar  putea  primi 
oare  sabotajul,  un  act  lipsit  de  moralitate,  de  curaj,  de 
demnitate  şi  despre  care  Keufer,  o autoritate  în  materie 
şi  unul  dintre  şefii  sindicalismului  francez,  se  exprimă 
după  cum  urmează  : 

*Nu  putem  ezita  de  a condamnă  acest  mod  de  re- 
zistenţă, ale  cărei  consecinţe  pot  fi  isvorul  unor  adevă- 
rate catastrofe,  în  cari  lucrătorii  înşişi  pot  deveni  prin- 
cipalele victime^. 

Pentru  a cunoaşte  ceea  ce  se  petrece  în  Anglia,  Keufer  a 
cerut  părerea  secretarului  uneia  din  cele  mai  frumoase 
organizaţii  engleze,  şi  iată  rezultatul : * Sabotajul  este,  cu 
~ drept  cuvânt,  oprit  de  lege  şi  pedepsit  cu  pedepse  as- 
*pre.  Dela  tristele  evenimente  dela  Scheffield  încoace,  pe 


»la  1 862  (când  se  descoperi  că  printre  actele.de  sabotaj, să- 
» vârşite  prin  aţâţarea  secretarului  de  sindicat,  erau  4 o— 
» mor  uri),  sabotajul  este  necunoscut  în  Anglia  şi  este  serios 
n condamnat,  atât  de  lucrători,  cât  şi  de  opinia  publică « . 

Deşi  condamnat  astăzi  în  mod  unanim  aproape  şi 
considerat  ca  un  fapt  degradant  pentru  muncitorime, 
totuş  sabotajul  n’a  întârziat  de  a se  semnală  şi  în  ţară 
la  noi  (in  ultimul  timp  evidenţiat  prin  două  cazuri  ca- 
racteristice, constatate  oficial  de  noi,  unul  activ  îa  o 
fabrică  de  tăbăcărie  din  Roman  şi  altul  pasiv  la  o fa- 
brică metalurgică  din  Capitală). 

Văzând  dar  că  singura  conştiinţă  a unora  dintre 
muncitori  nu  e capabilă  de  a-şi  înfrâna  incli naţiunile 
nepermise,  manifestate  prin  sabotaj,  ne-am  simţit  obli- 
gaţi de  a crea  din  el  un  delict  special,  care  prin  însuşi 
natura  lui  constitue  o circumstanţă  agravantă. 

Expunerea  celor  de  mai  sus  a avut  de  scop  de  a în- 
dreptăţi, atât  în  fapt,  cât  şi  principial,  necesitatea  pro- 
iectului de  faţă. 

hcmnilor  deputaţi, 

Proiectul  de  lege  adus  în  desbaterea  d-voastre  se  re- 
feră la  următoarele  trei  grupe  de  idei,  suficient  de  bine 
înrudite  între  ele  pentru  a putea  fi  tratate  la  un  loc : 

1 . Libertatea  muncii ; 

2.  încetarea  colectivă  a lucrului ; 

3.  Sabotajul. 

Ca  principiu  dominant  al  metodei  de  lucru  adoptate, 
relevăm  ideea  unei  egalităţi  de  situaţii  ce  am  căutat  să 
realizăm,  în  măsura  în  care  împrejurările  de  drept  şi 
natura  specială  a lucrurilor  au  îngăduit-o,  atât  faţă  de 
patroni,  cât  şi  faţă  de  salariaţi. 

I.  Despre  libertatea  muncii . (Art.  1 — 3 inclusiv). 

Ar  fi  fost  nepotrivit  să  începem  o lucrare  de  legiferare 
asupra  reglementării  conflictelor  colective  de  muncă 
mai  înainte  de  a fi  încercat  să  limpezim  o situaţie  dintre 
cele  mai  delicate  în  dreptul  modern,  anume  aceea  a 
determinării  libertăţii  pentru  fiecare  de  a munci  după 
voie,  în  raport  cu  dreptul,  de  natură  cu  totul  specială, 
al  solidarităţii  uvriere,  el  însuşi  clădit  pe  cea  mai  clara 
şi  mai  evidentă  omogeneitate  de  interese. 

Este  dela  sine  înţeles  că  o societate  bine  organizată 
nu  poate  refuză  individului  apărarea  libertăţii  sale  de 
muncă.  Am  fixat  astfel,  în  chiar  primul  articol  al  proiec- 
tului de  lege,  principiul  esenţial  că  se  garantează  ori- 
cui, în  limitele  legilor  existente,  dreptul  de  a munci 
după  voie.  Păşind  mai  departe,  s’a  căutat  prin  artico- 
lul imediat  următor,  a se  defini  delictul  corespunzător 
înfrângerii  principiului  de  mai  sus.  Aci  însă,  în  rezolvi- 
rea  acestei  probleme,  în  determinarea  precisă  a acestui 
delict,  propriu  civilizaţiei  noastre  şi  specific  modului  de 
producere  capitalist,  rezidă  una  dintre  cele  mai  mari 
dificultăţi  ale  dreptului  modern.  Cu  această  ocaziune, 
în  adevăr,  se  ridică  problema  delimitării  a două  drep- 
turi de  natură  opusă,  egal  de  îndreptăţite  în  faţa  legiui- 
torului  imparţial  şi  a căror  luptă  dintre  ele  este  departe 
de  a fi  luat  sfârşit. 

In  faţa  individului,  care  cere  societăţii  să  i se  apere 
libertatea  de  muncă,  se  ridică,  oarecum  ca  anunţător  al 
unor  noui  sisteme  juridice,  dreptul  colectivităţii  solidare 
de  a face  grevă.  In  delimitarea  acestor  două  drepturi  de 
natură  opusă  stă  toată  greutatea  problemei.  Unde  în- 
cepe în  adevăr  dreptul  solidarităţii  uvriere  şi  unde  sfâr- 
şeşte dreptul  individului  ? In  care  ipoteză  anume,  în 
care  împrejurare  dreptul  individului  trebuie  să  cedeze 
pasul  celuilalt  drept,  al  solidarităţii  uvriere  ? Chestiune 
foarte  neliniştitoare  pentru  cercetătorul  obiectiv  şi  că- 
reia, din  nenorocire,  nu  i se  poate  aduce  o soluţie  de 
principiu. 

Departe  de  noi  gândul  de  a fi  voit  să  aducem  greu- 
tăţilor semnalate  o soluţie  definitivă  şi  care,  pentru  mo- 
ment, după  părerea  noastră,  este  direct  imposibilă.  Do- 
rinţa noastră  ar  fi  însă  pe  deplin  realizată  dacă  prin 
textul  propus  am  aduce  măcar  un  început  de  limpezire 
al  lucrurilor,  dând  satis facţiune  acelora  dintre  intere- 
sele în  prezenţă,  cari  ni  s’au  părut  mai  evidente  şi  mai 
necontrazise.  Iată  anume  care  a fost  gândul  nostru  în 
construcţiunea  textului  propus  prin  art.  2.  Dacă  în  ade- 
văr, problema  prezintă  greutăţi  de  neînvins  către  mar- 
ginile sale  mai  îndepărtate,  în  schimb  sunt  unele  situaţii 
de  fapt  cari  prin  însăşi  natura  lor  se  aşează  în  chiar 
centrul  problemei  şi  asupra  cărora,  din  fericire,  puterea 
de  discernământ  juridic  a minţii  noastre  se  poate  exer- 

-cită  cu  folos  şi  relativ  cu  uşurinţă.  Urmărind  această 
idee,  alegerea  noastră  s’a  oprit  şi  limitat  asupra  ur- 
mătoarelor două  grupe  de  fapte,  cari,  dacă  se  produc  în 
legătură  cu  intenţiunea  de  a sili  sau  împiedeca  pe  cineva 
dela  muncă,  constituesc  delictul  de  înfrângere  a liber- 
tăţii muncii.  Aceste  două  grupe  de  fapte  sunt : violen- 
ţele materiale  şi  ameninţările . 

Înainte  de  a intra  în  desvoltarea  unor  lămuriri  ce 
socotim  util  a da  în  această  privinţă,  este  necesar  să 
relevăm  că  elementul  constitutiv  al  delictului  împotriva 
libertăţii  de  muncă  îl  creează  exclusiv  Împrejurarea,  ca 
violenţele  sau  ameninţările  să  fi  avut  loc  în  timpul  sau 
■cu  ocazia  unei  încetări  colective  de  lucru . Fără  această 
condiţiune  esenţială  nu  poate  exista,  în  sistemul  de 
idei  al  proiectului  de  lege  propus,  delictul  special  des- 
pre care  este  vorba. 

Revenind  acum  la  caracterizarea  celor  două  grupe 
4e  fapte,  despre  cari  am  vorbit  mai  sus,  vom  observă, 
în  ceeace  priveşte  violenţele  materiale  numite  încă  şi 
violenţe  de  fapt  că  chestiunea  nu  prezintă  nici  o difi- 
cultate. Dacă,  în  adevăr,  la  elementele  obişnuite  ale 
delictului  de  drept  comun  se  mai  adaugă  încă  şi  in- 
tenţiunea pentru  acela  care  exercită  violenta  de  fapt 
de  a opri  sau  sili  pe  cineva  să  lucreze,  în  timpul  sau 
cu  ocazia  unei  încetări  colective  de  lucru,  vom  obţine 
toate  elmentele  cari  constituesc  delictul  de  înfângere, 
prin  violenţă  de  fapt,  a libertăţii  de  muncă. 

Chestiunea  se  prezintă  sub  un  aspect  mult  mai  de- 
licat când  este  vorba  de  a doua  grupă  de  fapte,  de  ame- 
ninţări. Desigur,  nu  orice  ameninţare  poate  constitui 
delictul  împotriva  libertăţii  de  muncă.  Simpla  presiune 
morală,  spf*e  pildă,  pe  care  greviştii  o exercită  asupra 
camarazilor  lor  negrevişti,  este  legitimă  şi  nimeni,  so- 
cotesc, nu  ar  puteâ  să  creeze  din  această  împrejurare 
firească  şi  complet  justificată,  o faptă  penală.  Pentruca 
ameninţările  să  poată  constitui  delictul  pedepsit  de  lege, 
ele  trebuie  să  îndeplinească  următoarele  două  condi- 
ţiuni  : să  fie  imediate  şi  directe . Este  vorba,  cu  alte  cu- 
vinte, de  a se  stabili  un  raport  direct  şi  imediat  de  cauză 
Ia  efect.  Am  socotit  util  a introduce  această  precizare, 
fără  de  care  s’ar  fi  creat  în  societate  un  element  de  ne- 
^tabilitate  ori  un  prilej  de  arbitrar,  ce  ar  fi  putut  să 

aibă  urmări  cu  mult  mai  grave  decât  însuşi  răul  ce 
dorim  a remedia.  Elementele  constitutive  ale  delictului 
sunt  astfel  următoarele : ameninţări  directe  şi  ime- 
diate, exercitate  cu  intenţiunea  de  a sili  sau  împiedică 
pe  cineva  dela  muncă,  în  timpul  sau  cu  ocazia  unei 
încetări  colective  de  lucru. 

* 

★ ★ 

II.  încetarea  colectivă  a lucrului.  (Art,  4 — 32  inclusiv). 

Acest  capitol  al  proiectului  de  lege  formează  scopul 
principal  al  lucrării  noastre. 

Ideile  generale  la  cari  ne-am  oprit  şi  cari  explică  în- 
tregul sistem  al  legii  sunt  următoarele  : nici  o încetare 
colectivă  de  lucru,  fie  sub  formă  de  grevă,  fie  sub  formă 
de  lock-out,  nu  poate  avea  loc  mai  înainte  de  a se  fi 
parcurs  procedura  de  împăciuire  despre  care  vom  vorbi 
mai  jos.  Dacă  împăciuirea  nu  dă  rezultatul  dorit,  dacă 
adică,  în  urma  tratativelor  urmate,  nu  se  poate  ajunge 
la  un  deplin  acord  între  părţi,  acord  care  să  evite  o în- 
cetare colectivă  de  lucru,  atunci  se  instituie  procedura 
arbitrajului.  Arbitrajul,  în  principiu,  este  facultativ  pen- 
tru generalitatea  întreprinderilor,  fie  industriale,  fie  co- 
merciale. Părţile  pot  sau  nu,  după  voie,  recurge  la  ar- 
bitraj. Dacă  însă  arbitrajul  este  facultativ  în  principiu, 
s'a  socotit  dimpotrivă  că  cel  puţin  pentru  unele  ramuri 
de  activitate,  in  împrejurările  de  faţă,  el  trebuie  să  de- 
vină obligator.  La  regula  generală,  aceea  a arbitrajului 
facultativ,  s’a  creat  o stare  de  excepţie  permanentă  asu- 
pra căreia  vom  avea  prilejul  să  revenim  mai  jos. 

In  prima  secţiune  a capitolului  s’au  precizat  urmă- 
toarele trei  idei : 

1.  Procedura  de  împăciuire  este  obligatorie  ; 

2.  Determinarea  noţiunii  de  încetare  colectivă  de 
lucru  ; 

3.  Determinarea  întreprinderilor  cari  cad  sub  preve- 
derile legii. 

Am  socotit  că  este  cea  dintâi  necesitate  să  precizămT 
în  raport  cu  scopurile  generale  urmărite,  noţiunea  de 
încetare  colectivă  de  lucru.  In  definiţiunea  ce  am  dat 
acestei  noţiuni,  am  ţinut  seamă  de  următoarele  doua 
elemente : 

Iritai,  că  încetarea  colectivă  de  lucru  trebuie  să  aibă 
loc  pentru  cauzele  referitoare  la  condiţiile  de  muncă, 
oeeace  este  esenţial  de  reţinut. 

Al  doilea,  că  numărul  celor  cari  încetează  lucrul  tre- 
buie să  fie  cel  puţin  de  jumătate  din  acela  al  salariaţi- 
lor ocupaţi  în  stabilimentul  respectiv,  ori  din  numărul 
salariaţilor  ocupaţi  în  una  sau  mai  multe  din  secţiunile 
acelui  stabiliment,  dacă  conflictul  se  limitează  la  una 
sau  mai  multe  din  acele  secţiuni.  Din  această  precizare 
s’a  voit  a se  zice  că  nu  orice  încetare  colectivă  de  lucru 
poate  pune  în  mişcare  mecanismul  legii,  ci  numai  dacă 
este  de  o importanţă  mai  mare  şi  care  înglobează  cel 
puţin  jumătate  din  numărul  salariaţilor  ocupaţi  în  în- 
treprindere ori  în  una  din  secţiunile  sale. 

In  secţiunea  a doua  se  tratează  despre  împăciuire . 
Principiul  admis  este  că  părţile  îşi  desemnează,  în  mod 
liber,  delegaţi,  cari  tratează  direct  împăcarea  în  pre- 
zenţa şi  sub  conducerea  unui  reprezentant  ai  Ministe- 
rului Muncii.  Numărul  delegaţilor  nu  prezintă  impor- 
tanţă deosebită,  de  oarece  nu  este  vorba  de  a se  pro- 
nunţă o hotărîre,  ci  de  a se  stabili  un  acord.  Totuş, 
pentru  simplificare,  s’a  limitat  în  regulă  generală  nu- 
mărul delegaţilor  salariaţi  dela  2 — 5 persoane.  Acest 
număr  va  puteâ  fi  mărit  excepţional,  la  cererea  sala- 
riaţilor, de  către  delegatul  Ministerului  Muncii  după 
natura  întreprinderii. 

Atât  delegaţii  salariaţilor,  cât  şi  cei  ai  patronilor, 
când  patronul  nu  se  prezintă  singur,  vor  trebui  să 
aibă  Împuterniciri  scrise.  Dacă  întreprinderea  aparţine 
Statului,  acesta  va  fi  reprezentat  prin  directorul  acelei 
întreprinderi  ori  printr’un  delegat  al  său. 

Printre  condiţiunile  fixate  pentru  ca  cineva  să  poată 
fi  ales  delegat,  am  cerut  şi  pe  aceia  a unei  vechimi  de 
6 luni  in  întreprindere.  Persoanele  străine  de  întreprin- 
dere nu  pot  fi  alese  ca  delegaţi. 

In  cazul  când  litigiul  se  produce  deodată  în  mai 
multe  întreprinderi  similare,  pentru  a se  evită  confu- 
ziuniie  şi  contradicţiile,  ambele  posibile  prin  stabilirea 
unor  înţelegeri  diferite,  s’a  prevăzut  o procedură  co- 
mună. Delegatul  Ministerului  Muncii  va  luă  iniţiativa 
convocării  tuturor  delegaţilor  salariaţi  şi  patroni,  în 

scopul  ca  aceştia  să  desemneze  împuterniciţi  comuni 
pentru  tratativele  de  împăciuire. 

Dala  data  sesizării  sale,  reprezentantul  Ministerului 
Muncii  fixează,  în  termen  de  cel  mult  3 zile,  data  şi  lo- 
cul de  reuniune. 

Delegatul  Ministerului  Muncii  va  face  la  data  fixată 
verificarea  titlurilor  tuturor  delegaţilor  şi  va  încercă  să 
împace  părţile  prin  bună  învoială.  Rezultatul  desbate- 
rilor  se  consemnează  într’un  proces-verbal.  Dacă  păr- 
ţile stabilesc  un  acord,  acesta  devine  obligatoriu  atât 
faţă  de  patroni  cât  şi  faţă  de  toţi  salariaţii  din  catego- 
riile reprezentate  în  litigiu.  Cu  alte  yorbe,  p ceeace 
priveşte  pe  salariaţi,  condiţiunile  de  muncă  obţinute 
prin  iniţiativa  unora,  profită  tuturor,  cum  este  şi  logic 
de  altfel.  Dacă  părţile  au  omis  a fixă  vreun  termen  de 
valabilitate  al  acordului  încheiat,  legea  şubstituindu-se 
voinţei  părţilor,  îl  fixează  la  6 luni  dela  data  încheierii 
procesului-verbal.  Reinoirea  prin  tacită  reconducţiune, 
este  valabilă,  conform  dreptului  comun. 

In  secţia  a IlI-a  a capitolului  se  vorbeşte  despre  ar- 
bitraj. Dacă  prin  tratative  directe  de  împăciui  re  nu  se 
ajunge  la  înţelegere,  atunci  părţile  pot  recurge  la  arbi- 
traj. Principiul  este,  după  cum  s’a  amintit  mai  s us,  ai 
arbitrajului  facultativ.  Pentru  a se  da  legiuirii  de  faţă, 
în  marginile  posibile  şi  în  raport  cu  scopurile  generale 
urmărite,  un  caracter  mai  mult  de  libertate,  s'a  creiat 
pentru  părţi  facultatea  de  a determina  ele  singure  pro- 
cedura de  urmat.  Numai  în  cazul  când  părţile,  deşi  de 
acord  ashpra  principiului  arbitrajului,  nu  pot  totuşi 
conveni  asupra  procedurii,  s’au  stabilit  anumite  reguli 
cari  devin  obligatorii. 

Principiul  arbitrajului  facultativ  suferă  în  proiectul 
de  lege  propus  o importantă  excepţie  şi  anume,  el  de- 
vine obligator  pentru  următoarele  două  grupe  de  între- 
prinderi : 

întâi,  pentru  toate  întreprinderile  şi  instituţiile  Sta- 
tului, judeţelor  sau  comunelor,  de  orice  natură  ar  fi  ele; 

Al  doilea,  pentru  întreprinderile  zise  de  utilitate  pu- 
blică. In  ceeace  priveşte  determinarea  acestor  din  urmă 
întreprinderi,  ne-am  oprit  la  sistemul  enumărării  limi- 
tatiye.  Nouă  sunt  felurile  de  întreprinderi  pentru  cari 
arbitrajul  este  obligator. 

Acestea  sunt  următoarele  : 

1.  întreprinderile  de  transport  pe  uscat  şi  pe  apă  ; 

2.  Uzinele  de  gaz  şi  electricitate ; 

3.  Sondele  şi  distileriile  de  petrol,  minele  de  combus- 
tibil, precum  şi  întreprinderile  de  captare  a gazelor 
naturale ; 

4.  întreprinderile  de  distribuţie  de  apă  şi  forţă  mo- 
trice ; 

5.  Stabilimentele  ospitaliceşti ; 

6.  întreprinderile  de  pompe  funebre  ; 

7.  întreprinderile  de  mori  şi  brutărie  ; 

8.  întreprinderile  pentru  ridicarea  gunoaielor  şi  cu- 
răţitul străzilor  ; 

9.  Serviciile  de  higiena  publică. 

Comisia  de  arbitraj  este  cu  caracter  vremelnic.  Ea 
se  compune  din  patru  membri  activi  şi  doi  supleanţi, 
aleşi  în  părţi  egale  pentru  fiecare  caz  în  parte  de  către 
interesaţi,  precum  şi  dintr’un  preşedinte.  Acesta  este 
desemnat  prin  acordul  părţilor.  Dacă  părţile  nu  se  în- 
voiesc  asupra  alegerii  preşedintelui,  el  este  desemnat 
din  oficiu  de  către  preşedintele  tribunalului,  când  con- 
flictul interesează  una  sau  mai  multe  întreprinderi  din 
cuprinsul  unui  singur  judeţ ; de  către  primul-preşe- 
dinte  al  Curţii  de  Apel,  când  conflictul  interesează  mai 
multe  întreprinderi  din  cuprinsul  circumscripţiei  unei 
Curţii  de  Apel ; de  către  primul-preşedinte  al  înaltei 
Curţi  de  Casaţie  şi  Justiţie,  dacă  conflictul  interesează 
mai  multe  întrepinderi  din  cuprinsul  mai  multor  Curţi 
de  Apel.  Preşedintele  comisiei  de  arbitraj  trebuie. să  fie 
desemnat  dintre  persoanele  cele  mai  competente  în  ma- 
terie. 

Comisia  de  arbitraj  hotărăşte  cu  majoritate  de  vo- 
turi. Când  voturile  sunt  împărţite,  precum  şi  atunci 
când  părţile  sau  una  din  ele  refuză  a-şi  desemna  de- 
legaţi în  comisia  de  arbitraj,  preşedintele  decide 
singur. 

Hotărîrea  este  obligatorie  pentru  ambele  părţi.  Ter- 
menul de  valabilitate  se  nxează  la  6 luni  dela  data 
pronunţării,  dacă  prin  însăşi  hotărîrea  de  arbitraj  nu 
s’a  prevăzut  un  alt  termen. 

In  ultima  secţiune  a capitolului  ce  analizăm  se  vor- 
beşte despre  sancţiuni . 

Chestiunea  sancţiunilor  este  dificilă  şi  plină  de  pri- 
mejdii. Ca  să  ne  dăm  seamă  de  aceasta,  este  de  ajuns 
şa  presupunem  prin  ipoteză  că  undeva  a isbucnit  o 
grevă  interzisă  prin  legea  de  faţă  şi  că  aceasta  cu- 
prinde câteva  sute  de  inşi.  Cari  pot  fi  sancţiunile  ? Vom 
pedepsi  pe  toată  lumea,  în  massă?  Este  posibil  aceasta  ? 
Orice  grevă  este  prin  esenţa  ei  de  natură  colectivă. 
Dimpotrivă,  orice  delict  este  prin  definiţie  de  natură 
individuală.  Prin  ce  mijloace  perfecţionate  de  tehnică 
juridică,  judecătorul  ar  putea  să  cântărească  şi  să  de- 
termine care  anume  este  gradul  de  vină  a fiecăruia  în 
* isbucnirea  acestui  fapt  colectiv,  care  este  greva  ? Iată 
imposibilitatea  morală  pentru  care  nu  am  putut  primi 
teoria  pedepselor  colective. 

In  această  dificultate  ne-am  oprit  la  soluţiunea  care 
a fost  dată  de  proiectul  de  lege  francez  din  1920,  amin- 
tit mai  sus,  făcându-se  următoarea  discuţiune  : »Se 
pedepseşte  acela  care  va  fi  provocat  o încetare  colec- 
tivă de  lucru,  indiferent  dacă  provocarea  a avut  sau 
nu  urmări.  Provocarea  nu  se  concepe  însă  decât  dacă 
vine  dela  vreuna  dintre  persoanele  direct  interesate  în 
conflict,  fie  patron,  fie  salariat.  Persoanele  străine  de 
Întreprindere  nu  se  pot  face  vinovate  de  delictul  de 
provocare.  In  schimb  însă,  dacă  încetarea  colectivă  de 
lucru  a isbucnit,  atunci  legea  pedepseşte  mai  grâv  pe 
acela  sau  pe  aceia  cari  ar  fi  ordonat  încetarea  de  lucru, 
indiferent,  de  această  dată,  dacă  ordonatorul  este  o per- 
soană din  întreprindere,  sau  străină  de  ea. 

» Pentru  ambele  ipoteze,  pedeapsa  se  agravează  şi  cu 
închisoare,  dacă  provocarea  sau  încetarea  colectivă  de 
lucru  a avut  loc  în  vreuna  din  întreprinderile  pentru 
cari  arbitrajul  este  obligator. « 

O altă  greutate  însemnată  am  întâmpinat  atunci 
când  a fost  să  stabilim  sancţiuni  pentru  neexecutarea 
celor  convenite  prin  împăciuire,  sau  celor  hotărîte  prin 
arbitraj. 

îdeia  care  ne-a  călăuzit  în  rezolvirea  acestei  pro- 
bleme este  următoarea : . 

Dacă  neexecutarea  condiţiilor  de  muncă  stabilite, 
cum  s’a  arătat  mai  sus,  îmbracă  fie  forma  unei  conce- 
dieri, fie  a unui  refuz  de  lucru,  şi  dacă  concedierile  ori 
refuzul  de  lucru  se  generalizează  până  la  cel  puţin  li- 


33 


mita  unei  jumătăţi  din  numărul  salariaţilor,  atunci  ne 
găsim  in  ipoteza  unei  încetări  colective  de  lucru  neper - 
mise  şi'  mecanismul  legii  intră  în  funcţiune.  Dacă  con- 
cedierile nu  ating  limita  de  mai  sus,  ar  li  fost  straniu 
ca,  prin  efectul  împăciuirii  sau  arbitrajului,  să  creăm 
părţilor  o stare  de  quasi-permanentizare,  fără  prece- 
dent in  legislaţia  muncii  comparată,  şi  anume  : patro- 
nului faţă  de  lucrătorii  pe  cari  i-a  avut  în  momentul 
împăciuirii  sau  arbitrajului,  iar  lucrătorilor  faţă  de 
atelierul  sau  fabrica  unde  întâmplător  se  găseau  în  mo- 
mentele sus  arătate.  Cum  ar  fi  fost  posibil  oare  şa  su- 
primăm, fie  chiar  şi  pentru  un  singur  lucrător,  posibi- 
litatea ca  la  un  moment  dat  să-şi  poată  plasă  mai  avan- 
tajos, in  altă  parte,  puterea  de  muncă  a braţelor  sale, 
sub  pretextul  apărării  unor  principii  de  drept,  în  fond 
nejustificate  ? Nici  odată  nu  a putut  fi  vorba  ca  din 
instituţia  arbitrajului  şi  a împăciuirii  să  se  creeze  un 
soiu  de  stare  de  robie,  căci  la  această  situaţie  am  fi  ajuns 
în  fond,  dacă  neexecutarea  hotărîrii  de  arbitraj  sau  a 
celor  convenite  prin  împăciuire,  ar  fi  fost  transformată 
Intr’un  delict  propriu  zis.  Părăsind  astfel  dela  început 
această  idee,  ne-am  oprit  la  aplicaţiunea  principiilor 
generale  de  drept  şi  s’a  zis  că  neexecutarea  celor  stabi- 
lite prin  procesul- verbal  de  împăciuire,  sau  neexecu- 
tarea hotăririi  de  arbitraj,  constituie  un  just  motiv  de 
ruptură  a contractului  de  muncă,  cu  dreptul  la  daune- 
interese  pentru  partea  lezată. 

* 

* -¥ 

III.  Despre  sabotaj.  (Art.  33 — 35  inclusiv). 

După  cele  zise  la  începutul  acestei  expuneri  cu  pri- 
vire la  sabotaj,  este  inutil  să  mai  insistăm  din  nou  aci 
asupra  justificării  teoretice  a unei  legislaţii  referitoare 
la  delictul  de  sabotaj.  Din  nefericire  sabotajul,  ca  mijloc 
primitiv  de  manifestare  a masselor  dezorganizate,  pare 
aprinde  rădăcini  în  ţara  noastră,  după  cum  s’a  arătat 
prin  cele  două  cazuri  anchetate  de  Minister  şi  enunţate 
mai  sus.  Am  socotit  că  această  tendinţă  trebuie  combă- 
tută cu  energie  şi  de  aceia  am  înscris,  în  proiectul  de 
lege  supus  desbaterilor  D-voastre,  un  capitol  special 
asupra  sabotajului. 

Prin  ce  se  deosebeşte  însă  o distrugere  simplă,  de 
pildă,  de  o distrugere  făcută  cu  scopul  de  a exercita  un 
act  de  sabotaj  ? Reflectând,  s’a  văzut  că,  în  cele  din 
urmă,  aceea  ce  caracterizează  şi  distinge  delictul  de  sa- 
botaj de  celelalte  acte  delictuoase,  uneori  prevăzute  şi 
pedepsite  de  codul  penal,  este  situaţiunea  specială  în 
care  se  află  făptuitorul  faţă  de  persoana  căruia  îi  apar- 
ţine obiectul  sau  obiectele  asupra  cărora  s’a  exercitat 
acţiunea  de  distrugere.  Această'  situaţie  specială  con- 
sistă in  faptul  juridic  al  unui  contract  de  muncă.  Nu 
poate  există  delict  de  sabotaj  fără  acest  din  urmă  ele- 
ment.  In  definiţia  care  s’a  dat  sabotajului  s’a  precizat 
astfel  ideea  că  făptuitorul  trebuie  să  se  găsească  legat 
printr’un  contract  de  muncă  cu  persoana  căreia  ii  apar- 
ţin obiectele  asupra  cărora  s’a  exercitat  distrugerea, 
falsificarea,  deteriorarea,  sustragerea,  etc. 

Rezistenţa  pasivă,  în  textul  propus  de  noi,  poate  şi 
ea  constitui  delictul  de  sabotaj,  dacă  întruneşte  urmăr 
toarele  două  condiţiuni  : Să  paralizeze  producţia  şi  să 
împiedice  funcţionarea  normală  a întreprinderii.  Nu 
este  suficient  cu  alte  vorbe  ca  dintr’un  motiv  sau  altul, 
intenţionat  sau  nu,  un  lucrător,  doi  sau  mai  mulţi  sa 
diminueze  rendamentul  normal  al  puterii  lor  de  muncă, 
pentru  ca  delictul  de  sabotaj,  prin  rezistenţă  pasivă,  să 
iâ  fiinţă  juridică.  Pe  lângă  elementul  intenţional,  pre- 
supunând că  acesta  ar  există,  se  mai  cere  încă  să  re- 
zulte din  rezistenţa  pasivă  o paralizare  a producţiunii 
precum  şi  împiedicarea  funcţionării  normale  a între- 
prinderii. Fără  aceste  precizări  am  fi  căzut  în  nesigu- 
ranţă şi  poate  în  arbitrar. 

* * 

IV.  In  cel  din  urmă  capitol,  intitulat  dispoziţii  gene- 
rale, s’au  fixat  câteva  reguli  de  procedură.  S’a  creat 
asemenea  dreptul  pentru  guvern  de  a putea  rechiziţiona 
la  nevoie  şi  in  caz  de  încetare  colectivă  a lucrului  în 
vreunul  din  stabilimentele  pentru  cari  arbitrajul  a fost 
declarat  obligator,  localul,  materialul  şi  personalul  ne- 
cesar funcţionării  acelei  întreprinderi. 

In  sfârşit  s’a  creiat  obligaţiunea  pentru  patronii  sau 
conducătorii  întreprinderilor  în  cari  arbitrajul  este  obli- 
gator ca,  în  termen  de  cel  mult  şase  luni  dela  punerea 


35 


In  aplicare  a legii,  să  elaboreze  un  statut  al  persona- 
lului, care  să  reglementeze  condiţiile  de  muncă  şi  de  re- 
munerare. Aceste  statute  trebuiesc  aprobate  de  Minis- 
terul Muncii  şi  Ocrotirilor  Sociale. 

Pentru  aceste  consideraţiuni,  vă  rog,  d-lor  deputaţi, 
să  binevoiţi  a vota  alăturatul  proiect  de  lege  pentru  re- 
glementarea conflictelor  colective  de  muncă. 

Ministrul  Muncii  şi  Ocrotirilor  Sociale , 

GRIGORE  L.  TRANCU-IAŞI. 


LEGE 


PENTRU 


CAPITOLUL  I 

Libertatea  muncii 


Art.  i.  — Se  garantează  oricui,  în  limitele  legilor  şi 
regulamentelor  existente,  precum  şi  ale  legii  de  faţă, 
dreptul  de  a munci  după  voie. 

Art.  2.  — Oricine  prin  ameninţări  grave,  imediate 
şi  directe,  ori  prin  violenţe  de  fapt,  va  împiedica  sau 
sili  ori  va  încerca  să  împiedice  sau  să  silească  pe  ci- 
neva de  a munci,  în  timpul  sau  cu  ocazia  unei  înce- 
tări colective  de  lucru,  se  va  pedepsi  după  cum  se  arată 
mai  jos. 

Art.  3.  — Acei  cari  s’au  făcut  vinovaţi  de  ameninţă- 
rile calificate  mai  sus,  sau  de  violenţe  de  fapt,  se  vor  pe- 
depsi cu  o amendă  dela  10 — 200  lei,  şi  cu  închisoare 
dela  15  zile  până  la  şase  luni,  afară  de  cazurile  când 
codul  penal  prevede  o pedeapsă  mai  gravă. 

CAPITOLUL  II 
încetarea  colectivă  a lucrului 

Secţia  I 

Art . 4.  — Nici  o încetare  colectivă  de  lucru,  pen- 
tru cauze  referitoare  la  condiţiile  de  mtmcă,  fie  din 
iniţiativa  patronului,  fie  din  iniţiativa  salariaţilor,  nu  va 
putea  avea  loc  în  vreunul  din  stabilimentele  indus- 
triale şi  comerciale  arătate  mai  jos, ' înainte  de  a se  fi 
îndeplinit  procedura  de  împăciuire. 

Orice  încetare  colectivă  de  lucru,  pentru  cauze  străine 
celor  arătate  mai  sus,  este  interzisă  prin  legea  de  faţă. 


P.iblicată  în  Monitorul  Oficial  No.  122  din  5 Septemvrie  1920. 

Art.  5.  — Prin  încetare  colectivă  de  lucru,  în  sen- 
sul legii  de  faţă,  se  Înţelege  încetarea  lucrului  a cel  pu- 
ţin il 3 din  numărul  total  al  salariaţilor  stabilimentu- 
lui industrial  sau  comercial*  ori  din  numărul  salaria- 
ţilor ocupaţi  în  una  sau  mai  multe  secţiuni  din  acel  sta- 
biliment. 

Art.  6.  — Cad  sub  prevederile  legii  de  faţă  : 

Stabilimentele  industriale  şi  comerciale,  de  orice  na- 
tură, cari  întrebuinţează  în  mod  obişnuit  un  număr 
de  cel  puţin  10  salariaţi.  % 

Secţia  II 
împăciuirea 

Art.  7.  — Când  în  una  din  întreprinderile  prevăzute 
la  art.  6 se  iveşte  un  litigiu  referitor  la  condiţiile  de 
muncă,  susceptibil  de  a provoca  o încetare  colectivă 
de  lucru,  salariaţii  vor  alege  o delegaţie  de  2 — 5 per- 
soane cari,  împreună  cu  patronul  întreprinderii  ori  re- 
prezentantul său  şi  în  prezenţa  unui  delegat  al  Minis- 
terului Muncii,  vor  cercetă  modalităţile  pentru  apla- 
narea prin  bună  învoială  a conflictului. 

In  mod  excepţional,  când  natura  întreprinderii  o cere. 
delegatul  Ministerului  Muncii  va  putea  fixa  şi  admite 
la  discuţiune,  din  partea  salariaţilor,  un  număr  mai 
mare  de  reprezentanţi  decât  cel  prevăzut  la  primul 
alineat. 

Delegaţii  salariaţi  vor  trebui  să  aibă  împuternicire 
scrisă  din  partea  cel  puţin  a majorităţii  numărului  de 
salariaţi  prevăzut  la  art.  5. 

Când  patronul  este  reprezentat  la  tratativele  de  îm- 
păciuire prin  una  sau  mai  multe  persoane,  acestea, 
pentru  a putea  lua  parte  la  desbateri,  vor  trebui  să  aibă 
împuternicire  scrisă  dela  patron.  In  caz  când  întreprin- 
derea aparţine  Statului,  acesta  va  fi  reprezentat  prin 
direcţiunea  întreprinderii  sau  delegatul  ei. 

Art.  8. — Poate  fi  ales  ca  delegat  orice  persoană,  indi- 
ferent de  sex,  care  a împlinit  vârsta  de  25  ani,  care  nu 
a suferit  vreo  condamnare  aducând  după  sine  pierderea 
drepturilor  civile  şi  politice  sau  vreo  condamnare  cu  în- 
chisoare pe  baza  legii  de  faţă  şi  care  lucrează  cel  pu- 

ţin  de  6 luni  în  întreprindere  sau  dela  înfiinţarea  ei 
dacă  întreprinderea  nu  are  încă  6 luni  de  existenţă. 

Art.  9. — Obiectul  litigiului  şi  alegerea  delegaţilor 
vor  fi  comunicate  în  scris  celeilalte  părţi  interesate. 

Patronul  sau  şeful  stabilimentului  este  obligat  ca,  în 
cel  mult  24  ore  dela  primirea  sau  facerea  comunicării, 
să  înştiinţeze  pe  inspectorul  regional  al  Ministerului 
Muncii,  în  circumscripţia  căruia  se  află  întreprinderea, 
fie  direct,  fie  prin  intermediul  prefecturii  de  judeţ  sau 
de  poliţie,  de  ivirea  conflictului. 

înştiinţarea  inspectorului  regional  al  Ministerului 
Muncii  poate  fi  făcută  şi  de  către  delegaţii  salariaţilor. 

Ministerul  Muncii,  prin  organele  sale,  va  putea  chiar 
din  oficiu  să  păşească  la  aplicarea  procedurii  de  împă- 
ciuire. 

Art.  iO.  — In  caz  când  litigiul  se  produce  de  odată 
in  mai  multe  întreprinderi  similare,  procedura  dela 
art.  7 se  va  îndeplini  pentru  toate  aceste  întreprinderi. 

Delegatul  Ministerului  Muncii  va  invita  atât  pe  de- 
legaţii salariaţilor  cât  şi  pe  ai  patronilor,  aleşi  în  fie- 
care întreprindere,  conform  dispoziţiunilor  art.  7,  să 
desemneze  dintre  dânşii  împuterniciţi,  cari  să  parti- 
cipe in  comun  la  tratativele  de  împăciuire. 

Numărul  împuterniciţilor  astfel  desemnaţi  de  către 
delegaţii  salariaţi  nu  va  putea  trece  de  10.  Acest  nu- 
măr va  putea  fi  totuş  depăşit  in  cazul  prevăzut  la 
art.  7,  alin.  II. 

Numărul  împuterniciţilor  patroni  nu  va  putea  trece 
de  trei. 

Atât  împuterniciţii  salariaţilor,  cât  şi  ai  patronilor, 
vor  trebui  să  aibă  mandat  scris  din  partea  delegaţilor 
respectivi. 

Art.  il.  — Inspectorul  regional  al  Muncii  sau  dele- 
gatul său  face  cunoscut  părţilor,  în  termen  de  cel 
mult  3 zile  libere  dela  data  sesizării  sale,  data  şi  locul 
împăciuirii. 

Discuţiunile  pot  avea  loc,  după  alegere,  fie  în  loca- 
lul celei  mai  apropiate  corporaţii  sau  organizaţii  simi- 
lare pentru  provinciile  alipite,  fie  la  sediul  stabilimen- 
tului. Ele  vor  fi  conduse  de  către  delegatul  Ministe- 
rului Muncii. 

Art.  12,  — La  data  fixată,  delegatul  Ministerului 
Muncii  va  face  verificarea  titlurilor  tuturor  delegaţilor 
ori  împuterniciţilor  salariaţi  şi  patroni  şi  va  încercă 
să  împace  părţile. 

Art . 13.  — Rezultatul  desbaterilor  se  va  consemnă 
într'un  proces-verbal,  subscris  de  către  reprezentanţii 
salariaţilor,  de  către  patron,  patroni  sau  reprezentanţii 
lor  şi  de  către  delegatul  Ministerului  Muncii. 

Procesul-verbal  se  va  face  în  trei  exemplare,  din  cari 
unul  va  rămâne  delegaţiei  salariaţilor,  al  doilea  patro- 
nului, patronilor  sau  reprezentanţilor  lor  şi  al  treilea 
delegatului  Ministerului  Muncii. 

Art . 14. — In  caz  când  s’a  ajuns  la  un  acord,  ho- 
tărirea  consemnată  în  procesul-verbal  este  obligatorie 
pe  timpul  pentru  care  a fost  luată,  în  toate  întreprinde- 
rile atinse  de  conflict,  atât  faţă  de  patron  saU  patroni, 
cât  şi  faţă  de  toţi  salariaţii  din  categoriile  reprezentate 
în  litigiu. 

Dacă  părţile  nu  au  fixat  vreun  termen  de  valabili- 
tate a acordului  încheiat,  acesta  se  va  considera  vala- 
bil cel  puţin  6 luni  dela  data  procesului-verbal.  Con- 
venţia rămâne  în  vigoare  şi  după  expirarea  acestui  ter- 
men, dacă  părţile  nu  hotărăsc  denunţarea  ei.  In  caz  de 
denunţare,  procedura  legii  de  faţă  este  obligatorie  nu- 
mai dacă  părţile  nu  pot  cădea  de  acord  asupra  nouilor 
condiţiuni  de  muncă. 

Acordul  încheiat  se  va  afişa  în  toate  stabilimentele 
interesate. 

Secţia  III 
Arbitrajul 

Art.  15.  — In  caz  când  prin  tratativele  de  împă- 
ciuire nu  se  ajunge  la  înţelegere,  se  va  dresă  un  proces- 
verbal  de  neîmpăcare,  părţile  putând  deferi  judecarea 
litigiului  unei  comisii  de  arbitraj. 

Această  comisie  va  fi  alcătuită  după  procedura  de 
mâi  jos,  dacă  părţile  nu  convin  altfel. 

Art.  16. — Arbitrajul  este  obligatoriu  şi  orice  înce- 
tare colectivă  de  lucru  este  interzisă  în  toate  întreprin- 
derile şi  instituţiile  Statului,  judeţului  sau  comunei, 
de  orice  natură  ar  fi  ele,  precum  şi  în  întreprinderile 

mai  jos  notate,  cari  funcţionează  în  interesul  public  şi 
a căror  oprire  pune  în  primejdie  existenţa  şi  sănăta- 
tea populaţiei  sau  vieaţa  economică  şi  socială  a ţării  : 

a)  întreprinderile  de  transport  pe  uscat,  pe  apă  şi 
aeriene,  inclusiv  personalul  întrebuinţat  la  încărcare  şi 
descărcare ; 

b)  Sondele  şi  distileriile  de  petrol,  minele  de  combus- 
tibil, precum  şi  întreprinderile  de  captare  a gazelor 
naturale ; 

c)  Uzinele  de  gaz  şi  electricitate  ; 

d)  întreprinderile  de  distribuţie  de  apă  şi  forţă  mo- 
trice ; 

e ) întreprinderile  de  mori,  brutărie  şi  abatorii ; 

f)  Stabilimentele  ospitaliceşti ; 

g)  întreprinderile  pentru  ridicarea  gunoaelor  şi  cu- 
răţitul străzilor ; 

h)  Serviciul  de  higienă  publică. 

Art.  17.  — Comisia  de  arbitraj  se  compune,  indife- 
rent de  numărul  întreprinderilor,  din  4 membri  activi 
şi  2 supleanţi,  aleşi  pentru  fiecare  caz  de  către  înseşi 
părţile  interesate,  şi  anume : doi  membri  activi  şi  un  su- 
pleant, din  partea  elementului  patronal,  doi  membri 
activi  şi  un  supleant  din  partea  salariaţilor,  precum 
şi  dintr’un  preşedinte. 

Procedura  desemnării  membrilor,  precum  şi  condi- 
ţiile pe  cari  aceştia  trebuie  să  le  îndeplinească,  pentru  a 
fi  aleşi  în  comisia  de  arbitraj,  stat  acelea  prevăzute  la 
împăciuire. 

Membrii  desemnaţi  în  comisia  de  arbitraj  pot  fi  aleşi 
şi  dintre  delegaţii  sau  împuterniciţii  cari  au  participat 
Ia  tratativele  de  împăciuire. 

Art.  18. — Preşedintele  este  desemnat  de  comun  acord 
de  către  cei  patru  membri  activi  delegaţi  în  comisia 
de  arbitraj. 

Delegatul  Ministerului  Muncii  va  trimite  preşedinte- 
lui, astfel  desemnat,  procesul- verbal  împreună  cu  toate 
actele  referitoare  la  tratativele  de  împăciuire  cari  au 
avut  loc. 

Art.  19. — Dacă  în  termen  de  48  ore  dela  încheie- 
rea procesului-verbal  de  neîmpăcare,  părţile  nu  au  de- 
semnat delegaţi,  sau  aceştia  nu  au  căzut  de  acord  asu- 
pra persoanei  care  trebuie  să  îndeplinească  funcţiunea 

de  preşedinte,  delegatul  Ministerului  Muncii  va  trimite 
dosarul  cauzei  şi  sesiză,  după  cazuri,  pe  una  din  per- 
soanele mai  jos  enumerate,  care  va  fi  de  drept  preşe- 
dintele comisiei  de  arbitraj : 

a)  Primul-preşedinte  sau  preşedintele  tribunalului, 
sau  un  magistrat  delegat  de  el,  atunci  când  conflictul 
interesează  una  sau  mai  multe  Întreprinderi  din  cuprin- 
sul unui  singur  judeţ ; 

b)  Primul-preşedinte  al  Curţii  de  Apel,  sau  un  con- 
silier delegat  de  acesta,  dacă  conflictul  interesează  în- 
treprinderi din  cuprinsul  circumscripţiei  unei  Curţi  de 

Apel ; 

c)  Primul-preşedinte  al  înaltei  Curţi  de  Casaţie  şi 
Justiţie  sau  un  consilier  delegat  al  acestei  înalte  Curţi, 
dacă  conflictul  interesează  întreprinderi  din  cuprinsul 
circumscripţiilor  mai  multor  Curţi  de  Apel. 

Ari.  20. — Preşedintele  comisiei  va  invita  pe  delegaţi, 
in  caz  când  aceştia  au  fost  desemnaţi,  în  ziua  şi  la  locul 
fixat,  pentru  desbateri  şi  pronunţarea  arbitrajului.  La 
data  fixată  el  va  face  verificarea  actelor  de  împuterni- 
cire a delegaţilor. 

Ârt.  21.  — Preşedintele,  fie  din  propriul  său  în- 
demn, fie  la  cererea  membrilor  comisiei  de  arbitraj, 
va  putea  ordona  anchete,  expertize,  constatări  locale, 
etc.,  precum  şi  cită  orice  persoană  ce  va  crede  nece- 
sar să  fie  ascultată  pentru,  lămurirea  cauzei. 

Pentru  exercitarea  tuturor  prerogativelor  sale,  pre- 
şedintele comisiei  de  arbitraj  se  poate  folosi  de  autori- 
tăţile administrative  şi  poliţieneşti  competente,  cari 
sunt  datoare  să  execute  dispoziţiunile  sale  întocmai 
ca  ale  oricărei  instanţe  judecătoreşti.  Neexecutarea  din 
partea  acestor  autorităţi  a dispoziţiunilor  luate  de  pre- 
şedinte, va  fi  socotită  ca  refuz  de  serviciu  legal  mente 
datorit  şi  se  va  pedepsi  conform  legii. 

Art.  22.  — In  caz  când  toate  punctele  în  litigiu, 
supuse  arbitrajului,  sau  numai  parte  din  ele,  nu  se  pot 
soluţionâ,  după  avizul  unanim  al  celor  patru  membri 
delegaţi  ai  comisiei  de  arbitraj,  decât  dacă  soluţiunea 
ce  urmează  a fi  dată  trebuie  aplicată  la  toate  între- 
prinderi ie  similare  din  aceeaş  regiune,  atunci,  pentru 
soluţionarea  acelor  puncte,  preşedintele  va  disolvâ  prima 
comisie  de  arbitraj  şi  va  invita  părţile  interesate  din 

o nouă  comisie  de  arbitraj,  conform  dispoziţiumilor 
dela  art.  17. 

Art.  23.  — Desbaterile  arbitrajului  vor  avea  ioc  îa 
sediul  corporaţiei  celei  mai  apropiate,  sau  al  organi- 
zaţiunii  similare  pentru  provinciile  alipite,  în  caz  când 
preşedintele  comisiei  de  arbitraj  este  desemnat  prin 
acordul  părţilor.  Unul  dintre  funcţionarii  acestei  cor- 
poraţii sau  organizaţii,  desemnat  de  Inspectorul  Regio- 
nal al  Muncii,  va  îndeplini  funcţiunea  de  grefier. 

Dacă  preşedintele  Comisiei  de  arbitraj  este  vreuna 
dintre  persoanele  desemnate  prin  art.  19,  atunci  des- 
baterile vor  avea  loc  la  sediul  instanţei  judiciare  din 
care  face  parte  preşedintele.  Funcţiunea  de  grefier,  în 
acest  dinurmă  caz,  va  fi  îndeplinită  de  unul  dintre  grefierii 
instanţei  judiciare  respective,  delegat  de  către  preşedinte. 

Art.  24.  — Hotărîrea  comisiei  de  arbitraj  se  iâ  prin 
majoritate  de  voturi,  în  completul  membrilor  comisiei. 

In  caz  când  nu  se  poate  obţine  un  vot  de  majoritate, 
precum  şi  în  cazul  când  ambele  părţi,  sau  una  din  ele, 
refuză  să  trimeată  delegaţi  în  comisia  de  arbitraj,  ho- 
tărîrea va  fi  dată  de  preşedinte. 

Art . 25.  — Hotărîrea  de  arbitraj,  pronunţată  în  con- 
formitate cu  dispozlţiunile  legii  de  faţă,  este  obliga- 
torie pe  timpul  pentru  care  a fost  pronunţată,  în  toate 
întreprinderile  părtaşe  la  conflict,  sau  chemate  a fi  re- 
prezentate conform  art.  22,  atât  faţă  de  patron  sau  pa- 
troni, cât  şi  faţă  de  toţi  salariaţii  din  categoriile  repre- 
zentate sau  interesate  în  litigiu. 

Dacă  hotărîrea  nu  prevede  vreun  termen,  se  va  con- 
sideră valabilă  cel  puţin  6 luni  dela  data  pronunţării. 
Hotărîrea  rămâne  în  vigoare  şi  după  expirarea  acestui 
termen,  dacă  părţile  nu  hotărăsc  denunţarea  ei.  In  caz 
de  denunţare,  procedura  legii  de  faţă  devine  obligatorie 
numai  dacă  părţile  nu  pot  cădea  de  acord  asupra 
nouilor  condiţii  de  muncă. 

Art.  26. — Hotărîrea  de  arbitraj,  pronunţată  în  con- 
formitate cu  dispoziţiunile  legii  de  faţă,  se  va  înaintâ 
in  original  împreună  cu  dosarul  cauzei  la  sediul  Ins- 
pectoratului Regional  al  Muncii  în  circumscripţia  că- 
ruia s’a  pronunţat  arbitrajul  şi  se  va  afişă  în  toate  în- 
treprinderile interesate  în  litigiu. 

- Secţia  IV 
Sancţiuni 

Art.  27.  — Oricine,  patron  ori  salariat,  va  fi  pro- 
vocat, prin  mijloacele  enumărate  la  art.  47,  alin.  I 
din  codul  penal,  o încetare  colectivă  de  lucru,  inter- 
zisă prin  legea  de  faţă,  chiar  dacă  această  provo- 
care a rămas  fără  urmări,  se  va  pedepsi  cu  amendă 
dela  50—10.000  lei. 

Dacă  provocarea  de  mai  sus  va  fi  avut  loc  pentru 
una  din  întreprinderile  prevăzute  la  art.  16,  pe  lângă 
âmenda  prevăzută  la  primul  aliniat,  se  va  aplică  şi  pe- 
deapsa închisorii  dela  o lună  la  un  an. 

Art,  28. — In  caz  de  încetare  colectivă  de  lucru,  in- 
terzisă prin  legea  de  faţă,  acela  sau  aceia  cari  vor  fi 
ordonat-o  se  vor  pedepsi  cu  amendă  dela  50 — 20.000  lei. 

Dacă  încetarea  colectivă  de  lucru  are  loc  într’o  în- 
treprindere dela  art.  16,  pe  lângă  amenda  prevăzută 
la  primul  aliniat,  se  va  aplica  şi  pedeapsa  închisorii 
dela  3 luni  la  un  an. 

Art.  29.  — Şeful  stabilimentului  ori  conducătorul 
întreprinderii,  care  nu  va  îndeplini  în  termenul  fixat 
obligaţiunea  prevăzută  la  art.  9,  se  va  pedepsi  cu  a- 
mendă  dela  500 — 10.000  lei. 

Art.  30. — Patronul  careva  împiedeca,  prin  orice  mij- 
loc, pe  vreun  delegat  dela  îndeplinirea  funcţiunilor  sale, 
seva  pedepsi  cu  amendă  dela  100 — 5.000  lei,  în  afară 
de  daune  interese  la  cari,  eventual,  ar  putea  fi  con- 
damnat pentru  rupere  abuzivă  a contractului  de  muncă. 

Art.  3i.  — Orice  persoană  chemată  în  regulă  ca 
martor  de  către  preşedintele  comisiei  de  arbitraj,  care 
nu  se  prezintă,  fără  să  invoace  o scuză  valabilă,  se  va 
pedepsi  de  către  acesta,  conform  art.  188  şi  189  din 
procedura  civilă. 

Art.  32. — Neexecutarea  celor  stabilite  prin  procesul- 
verbal  de  împăciuire,  sau  neexecutarea  hotărîrii  de  ar- 
bitraj, constitue  un  just  motiv  de  rupere  a contractu- 
lui de  muncă  şi  dă  drept  părţii  lezate  a cere  daune- 
interese  fără  prejudiciul  aplicării  sancţiunilor  penale 
din  legea  de  faţă,  dacă  este  cazul.  . 


CAPITOLUL  III 

Sabotajul 

Art.  33.  — Distrugerea,  deteriorarea,  sustragerea, 
falsificarea,  fabricarea  defectuoasă  prin  erori  voite,  ma- 
* nevrări  sau  manipulări  frauduloase  a maşinilor,  insta- 
iaţiunilor,  instrumentelor  de  lucru,  materialelor,  măr- 
furilor şi  produselor,  în  total  sau  în  parte,  se  consideră 
ca  delicte  de  scbotaj,  atunci  când  făptuitorul  se  gă- 
seşte legat  printr’un  contract  de  muncă  cu  persoana 
căreia  îi  aparţin  obiectele  enumerate  mai  sus. 

Asemenea  se  consideră  ca  delict  de  sabotaj  rezistenţa 
pasivă  care  paralizează  producţiunea,  împiedicând 
funcţionarea  normală  a întreprinderii,  dacă  făptuito- 
rul se  găseşte  într'un  raport  juridic  identic  cu  acela 
definit  mai  sus. 

Art.  34.  — Faptele  delictuoase  enumerate  de  arti- 
colul de  mai  sus,  prevăzute  în  codul  penal,  dacă  în- 
trunesc totodată  şi  elementele  speciale  ale  delictului 
de  sabotaj,  se  vor  pedepsi  cu  maximum  pedepsei  pre- 
văzute în  articolele  respective  din  acel  ccî. 

Faptele  delictuoase  enumerate  de  articolul  de  mai 
sus,  cari  nu  sunt  prevăzute  în  codul  penal,  se  vor  pe- 
depsi  cu  închisoare  dela  3 luni  la  doi  ani,  după  gravitate. 

Art.  35.  — Săvârşirea  sabotajului  în  timpul  şi  cu 
prilejul  unei  încetări  colective  de  lucru,  interzisă  prin 
legea  de  faţă,  constitue  o circumstanţă  agravantă. 

CAPITOLUL  IV 

Dispoziţiuni  generale 

Art.  36.  — Toate  faptele  delictuoase  prevăzute  în 
această  lege  se  vor  judeca  de  tribunalul  locului  unde 
au  fost  comise,  afară  de  acelea  cari,  prin  natura  pe- 
depsei ce  urmează  să  se  aplice  vinovaţilor,  trebuiesc  să 
fie  judecate  de  Curţile  cu  juraţi. 

Tribunalul  va  judeca  de  urgenţă  şi  cu  precădere, 
fără  drept  de  opoziţie,  cu  apel  şi  recurs  conform  proce- 
durii penale. 

Art.  37.  — Acţiunea  publică  se  va  putea  pune  în 
mişcare,  fie  în  urma  unei  cereri  a părţilor  interesate. 


lie  ia  cererea  Ministerului  Muncii,  fie  din  oficiu  de  că- 
tre Ministerul  Public. 

Pe  lângă  agenţii  de  constatare,  instituiţi  de  drep- 
tul comun,  infracţiunile  prevăzute  în  această  lege  se 
vor  putea  constata  şi  de  organele  depinzând  de  Ministe- 
rul Muncii,  in  temeiul  unei  delegaţiuni  generale  sau 
speciale  dată  în  scris  de  acel  minister. 

Instanţa  de  judecată  va  putea  fi  sesizată  direct  şi 
prin  actele  de  constatare  a unor  asemenea  organe. 

Aceste  acte  fac  dovadă  până  la  proba  contrarie. 

Art.  38.  — Toate  amenzile  pronunţate  pe  baza  legii 
de  faţă  se  vor  urmări  şi  incasă  pentru  a fi  vărsate  la 
fondul  destinat  organizării  învăţământului  profesional 
din  Ministerul  Muncii  şi  Ocrotirilor  Sociale. 

In  caz  de  insolvabilitate  a infractorului,  se  va  face 
aplicaţiunea  art.  28  din  codul  penal. 

Art.  39.  — Toată  procedura  împăciuirii  şi  a arbi- 
trajului este  gratuită. 

Art . 40. — Salariaţii  delegaţi,  fie  Sn  comisia  de  împă- 
ciuire, fie  în  aceea  de  arbitraj,  sunt  îndreptăţiţi  a lipsi, 
pe  tot  timpul  cât  sunt  împiedicaţi  dela  lucru,  din  pri- 
cina îndeplinirii  mandatului  lor,  fără  ca  aceasta  să  poată 
constitui,  pentru  patronul  sau  şeful  stabilimentului,  un 
motiv  legitim  de  rupere  a contractului  de  muncă.  Pe 
tot  acest  timp  patronul  sau  şeful  stabilimentului  este 
obligata  plăti  salariaţilor  delegaţi  un  salariu  zilnic  egal 
cu  salariul  mijlociu,  socotit  pe  ultimele  şapte  zile  lu- 
crate, precum  şi  accesoriile  eventual  cuvenite. 

Art.  41.  — In  caz  de  încetare  colectivă  a lucrului 
în  vreuna  din  întreprinderile  arătate  la  art.  16,  se  vor 
putea  rechiziţiona  localurile,  materialul,  personalul  de 
conducere  şi  de  execuţie,  precum  şi  tot  ce  este  necesar 
pentru  a se  asigura  funcţionarea  acelor  întreprinderi. 

Art.  42.  — In  toate  întreprinderile  în  cari  arbitrajul 
este  obligator,  direcţiunile  sau  patronii  respectivi  sunt 
obligaţi  să  întocmească,  in  cel  mult  6 luni  dela  pune- 
rea în  aplicare  a prezentei  legi,  un  statut  reglemen- 
tând eondiţiunile  de  muncă  şi  de  remunerare  a perso- 
nalului. 

Aceste  statute  vor  fi  înaintate  Ministerului  Muncii 
şi  Ocrotirilor  Sociale,  care  leva  aproba  întocmai,  sau 
cu  modificările  ce  va  crede  util  a introduce,  după  ce  va 

fi  consultat  organizaţiile  patronale  şi  muncitoreşti,  in- 
iei*esate  in  cauză. 

Art.  43. — Executarea  pedepselor  pronunţate  în  baza 
art.  2,  3 — 27,  28,  29,  30,  31  şi  32  din  această  lege 
se  va  putea  suspenda  de  judecător  pe  termen  de  un  an 
dela  data  rămânerii  lor  definitive  pentru  cei  condam- 
naţi pentru  prima  oară. 

Cei  căzuţi  in  recidivă  nu  beneficiază  de  această  sus- 
pendare, iar  dacă  recidiva  se  produce  în  cursul  aceluiaş 
an,  condamnatul  execută  ambele  pedepse  pronunţate 
împotriva  sa.  Suspendarea  se  va  trece  în  sentinţă,  fiind 
> lăsată  la  aprecierea  judecătorului. 

Art . 44.  — Toate  dispoziţiunile  contrarii  legii  de  faţă 
sunt  şi  rămân  abrogate. 

